Επίσημη ανατροπή της πυραμίδας διαχείρισης αποβλήτων | Εφημερίδα η Εποχή\nΕπίσημη ανατροπή της πυραμίδας διαχείρισης αποβλήτων\nΤο Υπουργικό Συμβούλιο μέσα στον Αύγουστο ενέκρινε την εισήγηση του υπουργού Περιβάλλοντος και Ενέργειας, Κωστή Χατζηδάκη για την αντικατάσταση του υφιστάμενου Εθνικού Σχεδίου Διαχείρισης Αποβλήτων (ΕΣΔΑ) με ένα νέο σχέδιο διάρκειας 10 ετών.\nΤο προηγούμενο ΕΣΔΑ, που είχε κυρωθεί με Κοινή Υπουργική Απόφαση το 2015, αποτύπωνε σε μεγάλο βαθμό τα κοινά κεκτημένα περιβαλλοντικών κινημάτων, τοπικών αντιστάσεων στους ΧΥΤΑ και αγώνων των εργαζομένων στους ΟΤΑ. Τα βασικά του χαρακτηριστικά ήταν: (α) Ο δημόσιος χαρακτήρας της διαχείρισης των απορριμμάτων. (β) Η έμφαση στη διαλογή στην πηγή και στον αποκεντρωμένο χαρακτήρα της διαχείρισης των απορριμμάτων, με ενίσχυση του ρόλου της τοπικής αυτοδιοίκησης, αντί φαραωνικών μονάδων μέσω ΣΔΙΤ. (γ) Η κατ΄ αρχήν απόρριψη της καύσης – ενεργειακής αξιοποίησης ως μεθοδολογία διαχείρισης.\nΟι στόχοι που είχαν μπει ήταν: 74% ανάκτηση (50% με προδιαλογή και 24% με μηχανική επεξεργασία), 26% τελική διάθεση (ταφή) έως το 2020. Πού βρισκόμαστε σήμερα; Στην Αττική 7% ανάκτηση και 93% ταφή!1 Τι έγινε μέσα σε αυτά τα 5 χρόνια για να μη μείνει στα χαρτιά το ΕΣΔΑ του 2015; Aπολύτως τίποτα. Μεμονωμένες φωτεινές εξαιρέσεις ελάχιστων δήμων προσπάθησαν να υλοποιήσουν τοπικά σχέδια με διαλογή στην πηγή, αντιμετωπίζοντας τεράστιες θεσμικές και οικονομικές δυσκολίες.\nΤο πρώτο που θα έπρεπε να γίνει, είναι να δοθούν γενναίες χρηματοδοτήσεις ή ευνοϊκές δανειοδοτήσεις στους δήμους για να μπορέσουν να δημιουργήσουν υποδομές και να εφαρμόσουν δράσεις αποκεντρωμένης διαχείρισης (αγορά οικοπέδων, ανέγερση εγκαταστάσεων, προμήθεια εξοπλισμού, προσλήψεις κλπ). Τα κόστη αυτά δεν θα επιβάρυναν επιπλέον τον ελληνικό λαό. Οι αρχικές επενδύσεις θα καλύπτονταν από ήδη υπάρχοντα κονδύλια ΕΣΠΑ. Οι επενδύσεις θα αποσβένονταν σε σύντομο χρονικό διάστημα, αφενός από τη σταδιακή μείωση του υφιστάμενου κόστους μεταφοράς και ταφής μεγάλου όγκου απορριμμάτων, αφετέρου από έσοδα πώλησης ανακυκλώσιμων και αξιοποίηση του τέλους ανακύκλωσης. Αντ’ αυτού, πάνω από το 70% των χρηματοδοτήσεων του ΕΣΠΑ για τα απόβλητα διατίθεται για πανάκριβα έργα κεντρικών μονάδων διαχείρισης μέσω ΣΔΙΤ.\nΔεύτερον, να τροποποιηθεί το θεσμικό πλαίσιο, ώστε να διευκολυνθούν οι δήμοι να χωροθετήσουν αποκεντρωμένες υποδομές. Δεν εννοούμε ΧΥΤΑ μέσα στον αστικό ιστό, αλλά χώρους περαιτέρω διαλογής, συμπίεσης, αποθήκευσης, προώθησης στην αγορά καθαρών ανακυκλώσιμων ή και χώρους τεμαχισμού, κομποστοποίησης πράσινων απορριμμάτων. Μεγαλύτερες εγκαταστάσεις μηχανικής διαλογής ανακυκλώσιμων, κομποστοποίησης οργανικών αποβλήτων, που εκτός από πράσινα περιέχουν και απορρίμματα τροφών, θα μπορούσαν να χωροθετηθούν σε σχετικά μεγαλύτερες αποστάσεις και να εξυπηρετούν ομάδες δήμων.\nΤρίτον, να αλλάξει ριζικά το σύστημα των πλήρως ιδιωτικοποιημένων, αδιαφανών και αποτυχημένων ΣΕΔ (Συστήματα Εναλλακτικής Διαχείρισης), όπως ο μπλε κάδος της ΕΕΑΑ, τα οποία σήμερα διαχειρίζονται τον κοινωνικό πόρο της ανακύκλωσης2. Ο πόρος της ανακύκλωσης πρέπει να διατίθεται στους δήμους που κάνουν διαλογή στην πηγή σε τουλάχιστον 4 ρεύματα (χαρτί, γυαλί, πλαστικό, μέταλλο), ανάλογα με τις ποσότητες που ανακτούν.\nΤέταρτον, να εξασφαλιστεί η διάθεση των ανακυκλώσιμων που συλλέγονται σε ρεύματα από τους δήμους. Να αναλάβουν οι περιφερειακοί φορείς διαχείρισης (όπως ο ΕΣΔΝΑ), τη δημοπράτηση των ανακυκλώσιμων για λογαριασμό όλων των δήμων (ή όσων το επιθυμούν). Παράλληλα, να εξασφαλιστούν οι αναγκαίες υποδομές (Σταθμοί Μεταφόρτωσης Ανακυκλώσιμων) και το επιπλέον προσωπικό, καθώς η ανακύκλωση, παρότι είναι με διαφορά η πιο οικονομική μέθοδος, συνεπάγεται περισσότερες θέσεις εργασίας.\nΤέλος, αντί να κατασκευάζονται δεκάδες μονάδες επεξεργασίας σύμμεικτων απορριμμάτων και μονάδες καύσης, να δημιουργηθούν επιτέλους εγχώριες μονάδες (εργοστάσια) ανακύκλωσης για κάθε υλικό, για ηλεκτρικές συσκευές κλπ, ώστε να μην επαφίεται το θέμα στην αγορά3. Ειδικότερα στην Αττική, κρίσιμο ζήτημα ήταν η χωροθέτηση νέων χώρων ταφής υπολειμμάτων, ώστε να κλείσει μια για πάντα το «μνημείο περιβαλλοντικού χάους, ασθενειών και ανθρώπινης δυστυχίας»4 του ΧΥΤΑ Φυλής. Την πενταετία που πέρασε όχι μόνο δεν δρομολογήθηκε το κλείσιμο της Φυλής, αντιθέτως η τελευταία πράξη της προηγούμενης Περιφερειακής Διοίκησης ήταν η απόφαση επέκτασής της!\nΟπισθοδρομικός και επικίνδυνος ο νέος σχεδιασμός\nΈτσι, η κυβέρνηση της ΝΔ πάτησε πάνω στην απόλυτη απραξία της προηγούμενης και προχώρησε σε ολική ανατροπή της φιλοσοφίας του ΕΣΔΑ του 2015. Τα βασικά χαρακτηριστικά του νέου ΕΣΔΑ είναι: (α) Επανέρχεται η λογική των μεγάλων συγκεντρωτικών μονάδων διαχείρισης σύμμικτων απορριμμάτων μέσω ΣΔΙΤ. (β) Επιχειρείται η απαλοιφή του δημόσιου χαρακτήρα σε όλη την αλυσίδα δραστηριοτήτων συλλογής, διαλογής, διαχείρισης, διάθεσης. (γ) Η επιλογή της καύσης ενεργειακής – αξιοποίησης γίνεται κυρίαρχη. Μονάδες καύσης – ενεργειακής αξιοποίησης προβλέπονται μέσα στις μεγάλες εγκαταστάσεις σύμμικτων, στις τσιμεντοβιομηχανίες και επιπλέον θα λειτουργήσουν και 3-4 μονάδες ηλεκτροπαραγωγής. (δ) Οι στόχοι της ανακύκλωσης – διαλογής στην πηγή μετατίθενται για το 2030.\nΗ καύση δεν είναι καλύτερη από την ταφή\nΔυστυχώς, η περιρρέουσα εντύπωση των πολιτών για την καύση – ενεργειακή αξιοποίηση είναι ότι «είναι καλύτερη από την ταφή» και συμβάλλει στην εξοικονόμηση ενέργειας. Οι επιπτώσεις της καύσης στην υγεία και στο περιβάλλον δεν είναι γνωστές στις τοπικές κοινωνίες, εκτός από τον Βόλο. Εκεί ο τοπικός πληθυσμός, ζώντας τη δραματική επιβάρυνση της ατμόσφαιρας, απαιτεί με μαζικές διαδηλώσεις και σε συνεργασία με τον Ιατρικό Σύλλογο να σταματήσει η ΑΓΕΤ να σκορπίζει ρύπους, καίγοντας απορρίμματα.\nΌμως, το σημαντικότερο είναι ότι η ενεργειακή αξιοποίηση είναι μοχλός πλήρους ανατροπής της ιεραρχίας των μεθοδολογιών στη διαχείριση των απορριμμάτων και μάλιστα σε βάθος χρόνου5. Ενώ ένας ΧΥΤΑ έχει συγκεκριμένη χωρητικότητα και χρόνο ζωής -άρα πιέζει τα πράγματα σε μια κατεύθυνση μείωσης του κλάσματος των απορριμμάτων που οδηγούνται για ταφή- μια μονάδα ενεργειακής αξιοποίησης πιέζει σε αντίθετη κατεύθυνση. Σε διατήρηση, δηλαδή, ή και αύξηση του κλάσματος των απορριμμάτων που υποδέχεται, ώστε να αποσβεστούν τα κόστη επένδυσης και μακρόχρονης λειτουργίας. Γι’ αυτό το λόγο, οι συμβάσεις των μονάδων που θα δημιουργηθούν μέσω ΣΔΙΤ θα έχουν ρήτρα εγγυημένων ποσοτήτων. Καμιά τράπεζα ή εργολάβος δεν θα ρισκάρει να χάσει χρήματα εξ’ αιτίας της αύξησης της ανακύκλωσης σε βάρος της καύσης. Θα ζητήσει να περιληφθούν στις συμβάσεις εγγυημένες ποσότητες και έσοδα. Έτσι η επιλογή της καύσης – ενεργειακής αξιοποίησης υπονομεύει ακόμα και αυτούς τους στόχους του νέου ΕΣΔΑ για το 2030.\nΣτην Ευρώπη η μέθοδος της καύσης απορριμμάτων, που στην Ελλάδα πλασάρεται σαν καινοτομία, είναι πλέον παρωχημένη και η τάση είναι η εγκατάλειψη και η αντικατάστασή της από εκτεταμένη ανακύκλωση. Γι’ αυτό και οι αντίστοιχες βιομηχανίες προσανατολίζονται στην εξαγωγή αυτής της τεχνολογίας στην «πρόθυμη» Ελλάδα και τις βαλκανικές χώρες.\n1. Πηγή: Επεξεργασία της ΠΡΩΣΥΝΑΤ και του Δυτικού Μετώπου βασισμένη στα στοιχεία του ΕΔΣΝΑ για τις χρεώσεις των σύμμεικτων που στέλνουν οι δήμοι στον ΧΥΤΑ Φυλής και στα στοιχεία της ΕΕΑΑ για τα ποσοστά ανάκτησης από τον μπλε κάδο.\n2. Εννοούμε ένα ποσό που πληρώνουμε οι καταναλωτές όταν αγοράζουμε ένα προϊόν σε ανακυκλώσιμη συσκευασία. Αυτό το ποσό πηγαίνει στα ΣΕΔ, τα οποία είναι κατ΄ όνομα «μη κερδοσκοπικά», αλλά παραχωρούν αυτά τα χρήματα στους ιδιώτες που διαχειρίζονται τα Κέντρα Διαλογής Ανάκτησης Υλικών (ΚΔΑΥ). Ο έλεγχος στα ΚΔΑΥ είναι ανύπαρκτος.\n3. Το κλείσιμο της αγοράς της Κίνας έχει σαν συνέπεια κρίση στις επιχειρήσεις εμπορίας ανακυκλώσιμων. Αυτή η εξέλιξη δεν είναι άσχετη με το φαινόμενο κατά συρροή πυρκαγιών σε Κέντρα διαλογής – αποθήκευσης ανακυκλώσιμων (πρόσφατα στη Μεταμόρφωση).\n4. Έτσι χαρακτήρισε τον ΧΥΤΑ Φυλής η Επιτροπή Αναφορών Ευρωπαϊκού Κοινοβουλίου σε έκθεση της στις 27/3/2014.\n5. Η διαχείριση των στερεών αποβλήτων, όπως αποτυπώνεται στην Οδηγία – πλαίσιο 98/2008, οφείλει να ακολουθεί την αρχή της ιεράρχησης των μεθοδολογιών ξεκινώντας από τις φιλικότερες προς το περιβάλλον. Η ιεράρχηση σχηματοποιείται με τη γνωστή πυραμίδα στην οποία η σειρά είναι: (α) Πρόληψη, (β) Επαναχρησιμοποίηση, (γ) Ανακύκλωση, (δ) άλλου είδους Ανάκτηση, (ε) Ασφαλής Διάθεση. Η ενεργειακή αξιοποίηση εντάσσεται στο (δ) μόνον υπό τον όρο το ποσοστό ανάκτησης να είναι πάνω από 65%, κάτι που μπορεί να είναι εφικτό μόνο μέσω της αξιοποίησης απορριμμάτων για τηλεθέρμανση, όπως γίνεται σε κάποιες χώρες του Βορρά και όχι για ηλεκτροπαραγωγή, όπως προβλέπεται στην Ελλάδα.\nΒαγγελιώ Σωτηροπούλου Η Βαγγελιώ Σωτηροπούλου είναι ηλεκτρολόγος μηχανολόγος μηχανικός, μέλος της Πρωτοβουλίας Συνεννόησης για τη Διαχείριση Απορριμάτων (ΠΡΩΣΥΝΑΤ). Περισσότερα Άρθρα


skakistiko.blogspot.com: Yet Another Chess Problem Database\nΈχεις δίκιο ότι είναι πολύ ενδιαφέρουσα προσπάθεια.\nΒρίσκει "παρόμοια" προβλήματα ακόμη κι όταν έχουν διαφορετική διεύθυνση (ίσια ή ανάποδα ή κατοπτρικά ή μετατοπισμένα) στην θέση.\nΜπορεί να ενημερώσει οποιοσδήποτε την βάση με νέες συνθέσεις με αρκετή ευκολία.\nΕπειδή εντυπωσιάστηκα από τα χαρακτηριστικά της, την ανέφερα στην ανάρτηση για τον Β. Λύρη (δες εδώ).


βιοΠοιότητα: “Κερνάμε Ελλάδα”\n19 - 21 ΟΚΤΩΒΡΙΟΥ ΣΤΗΝ ΑΓΙΑ\nΓεύσεις, χρώματα και... αρώματα από κάθε γωνιά της Ελλάδας θα παρουσιάσει το φεστιβάλ 'Κερνάμε Ελλάδα', που διοργανώνεται από τις 19 έως τις 21 Οκτωβρίου στο Εκθεσιακό Κέντρο Αγιάς Χανίων, υπό την Αιγίδα του Υπουργείου Αγροτικής Ανάπτυξης & Τροφίμων και της Ενωσης Περιφερειών Ελλάδας.\nΌπως αναφέρεται σε σχετική ανακοίνωση, στόχος του Φεστιβάλ 'Κερνάμε Ελλάδα' είναι να προβάλει, να αναδείξει και να δικτυώσει τα ελληνικά προϊόντα και τις ελληνικές επιχειρήσεις μέσα από μια σειρά δράσεων που θα λάβουν χώρα το συγκεκριμένο τριήμερο.\n• Παραδοσιακά - τοπικά προϊόντα\n• Προϊόντα κρέατος - Αλλαντικά\n• Άλευρα, δημητριακά - Αρτοσκευάσματα.\n5 - 9μ.μ.:\n7.30 - 8.30 μ.μ.: Εγκαίνια\n9 - 10 μ.μ.:\n10 π.μ. - 9 μ.μ.:\n• Παρουσίαση παραγωγής παραδοσιακού παγωτού, συνοδευόμενο με γλυκά κουταλιού απ' την Ελλάδα\n• Παρουσίαση 'παιδικού πρωινού γεύματος'\nCoctail party με αποστάγματα απ' όλη την Ελλάδα.\nΠηγή: Χανιώτικα νέα http://www.haniotika-nea.gr\nΑναρτήθηκε από ΚΑΙΤΗ ΓΚΙΑΛΗ στις 12:43 μ.μ.


Ήρθαν τα “άγρια” να διώξουν τα “ήμερα”… - Kliktv.gr\nΉρθαν τα “άγρια” να διώξουν τα “ήμερα”…\n10 Νοεμβρίου 2016 076\n… ή πώς άλλαξε η κεντρική κονσόλα των αυτοκινήτων μέσα στην τελευταία δεκαετία. Η τεχνολογική επανάσταση έφερε αλλαγές όχι μόνο στην εξωτερική εμφάνιση αλλά και στην καμπίνα των επιβατών.\nΘυμάμαι όταν πήρα το δίπλωμα οδήγησης, τα μόνα πράγματα που κουβαλούσα ήταν τα κλειδιά του σπιτιού και το πορτοφόλι. Τα έβαζα στη θήκη της πόρτας ή στο ντουλαπάκι του συνοδηγού και ξεκινούσα.\nΤώρα για να κάνω και την πιο σύντομη διαδρομή θα πρέπει να τσεκάρω μία ολόκληρη λίστα: Έχω μαζί το κινητό; Είναι φορτισμένο και αν «όχι», έχω καλώδιο USB; Είναι ενεργοποιημένο το Bluetooth ώστε να συνδεθεί αυτόματα με το σύστημα πολυμέσων; Πήρα το tablet για τη δουλειά;\nΗ αυτοκινητοβιομηχανία προσαρμόζεται ανάλογα με τις ανάγκες μας και διαμορφώνει (ή μάλλον μεταμορφώνει) το εσωτερικό του αυτοκινήτου. Απαιτούνται πολλές θήκες για να χωρέσουν όλες τις ηλεκτρονικές συσκευές, ακόμη και το κλειδί που πλέον δεν μπαίνει στη μίζα.\nΓια να απελευθερώσεις χώρο πρέπει να αφαιρέσεις. Η αρχή έγινε με τον επιλογέα του μηχανικού κιβωτίου. Όλο και περισσότεροι επιλέγουν αυτόματο κιβώτιο , για την ευκολία που προσφέρει κατά την οδήγηση μέσα στην πόλη. Ο λεβιές του αυτόματου κιβωτίου είναι μικρότερος, ενώ σιγά-σιγά δίνει τη θέση του σε περιστροφικό επιλογέα. Το ίδιο συνέβη και με το χειρόφρενο, που αντικαταστάθηκε με ηλεκτρονικό διακόπτη. Και όσο θα περνούν τα χρόνια και θα κατευθυνόμαστε προς την αυτόνομη οδήγηση, τόσο περισσότερες θήκες θα δημιουργούνται για υπολογιστές, βιβλία κ.α.\nΤα αυτόματα κιβώτια και τα ηλεκτρικά χειρόφρενα μπορούν όμως να κρύβουν κινδύνους για όσους δεν έχουν εξοικειωθεί με το πώς λειτουργούν (διαβάστε ΕΔΩ σχετικά).


Παπαγεωργόπουλος Αντώνης: ΣΠΗΛΑΙΑ\nΣπήλαια << Η Γλυπτική Της Φύσης >>\nΗ συνηθέστερη διαδικασία δημιουργίας σπηλαίου είναι η εξής:\nΗ διείσδυση του νερού της βροχής στις σχισμές των ασβεστολιθικών πετρωμάτων τα διαλύει πολύ αργά, δημιουργώντας σταδιακά ολοένα και μεγαλύτερες κοιλότητες στο εσωτερικό τους. Μέσα στα σπήλαια συναντούμε διάκοσμο από ασβεστολιθικές αποθέσεις. Το νερό που διαλύει τα ασβεστολιθικά πετρώματα και δημιουργεί το σπήλαιο γίνεται πλούσιο σε ανθρακικό ασβέστιο, το οποίο και εναποθέτει βαθμηδόν στα σημεία όπου υπάρχει σταγονορροή. Έτσι, στην οροφή του σπηλαίου δημιουργούνται οι σταλακτίτες και στο έδαφος οι σταλαγμίτες. Πλήθος άλλων εξειδικευμένων μορφών δημιουργούνται από την ίδια διαδικασία, δίνοντας πολύπλοκα και πολύ όμορφα συμπλέγματα. Η Ελλάδα έχει πανέμορφα υπόγεια και υποθαλάσσια σπήλαια.\nΣπήλαιο Αγγίτη, Σπήλαιο Γιουκατάν Μεξικό…….\nΣτην ανασκαφή που έγινε από την κα Τρανταλίδου βρέθηκαν λείψανα εγκαταστάσεων του τέλους της νεολιθικής περιόδου (τέλος της 3ης χιλιατίες π.Χ). Βρέθηκαν οστά ζώων, αγγεία, κοσμήματα από χαυλιόδοντες αγριόχοιρου, λίθινα και οστέινα εργαλεία. Η χρονολόγηση των ευρημάτων από το εργαστήριο πυρηνικής φυσικής Δημόκριτος έδωσε μια ηλικία 30.000 ετών.\nΠρόκειται για εγκαταστάσεις ομάδων κυνηγών, που προσέλκυσε η χλωρίδα και η πανίδα της περιοχής. Στις κοίτες του Αγγίτη ποταμού υπάρχουν ερείπια ρωμαϊκού πολιτισμού.\nΣτη θέση της γέφυρας υπήρχε ένα πέτρινο φράγμα. Η σιδερένια γέφυρα και το φράγμα χρησίμευαν στην υδροδότηση της περιοχής.\nΜέσα του κυλάει ο ποταμός Αγγίτης που τροφοδοτείται από το Νευροκόπι.\nΣπήλαιο Γιουκατάν στο Μεξικό\nΤα θαλάσσια σπήλαια του Γιουκατάν του Μεξικού βρίσκονται πολλά χιλιόμετρα κάτω από την επιφάνεια της Γης. Πρόκειται για συμπλέγματα σπηλαίων που εκτείνονται από μερικές εκατοντάδες μέχρι και πολλές χιλιάδες μέτρα το καθένα.\nΔημιουργήθηκαν πριν από εκατομμύρια χρόνια όταν αυτό το κομμάτι της στεριάς ήταν ακόμη μέσα στη θάλασσα. Όταν η στάθμη της θάλασσας υποχώρησε άρχισαν να δημιουργούνται τα σπήλαια και αργότερα οι κρυσταλλικοί σχηματισμοί. Μετά την εποχή των παγετώνων, με το λιώσιμο των πάγων και την άνοδο της στάθμης της θάλασσας πλημμύρισαν και τα μέχρι τότε στεγνά σπήλαια.\nΣτη χερσόνησο του Γιουκατάν υπάρχουν μόνο υπόγειοι ποταμοί. Το νερό της βροχής περνάει μέσα από το πορώδες πέτρωμα και εισέρχεται στις υπόγειες σπηλιές και στις σήραγγες. Φυσικές καταπτώσεις του εδάφους αποτελούν τις φυσικές εισόδους στα υγρά υπόγεια μονοπάτια. Στο Μεξικό αυτές λέγονται <<σενότες>>, λέξη που προήλθε από τη λέξη των Μάγιας <<τζενότε>>, που σημαίνει <<ιερή πηγή>>.\nΟι Μάγιας εξασφάλιζαν το πόσιμο νερό από τις σενότες και πίστευαν ότι ήταν οι πύλες για τον κάτω κόσμο. Θεωρούσαν πως εκεί ζούσαν οι θεοί τους και στις λατρευτικές τους δοξασίες τελούσαν ακόμη και ανθρωποθυσίες.


✦ «Ελεύθεροι Πολιορκημένοι» – ΔΗΜΟΚΡΑΤΙΑ | «Ο σημερινός ‘πολίτης’ είναι πελάτης, είναι ένας υπάκουος υπήκοος…»\nΤο έργο δεν είναι ένα ενιαίο ποίημα, αλλά αποτελείται από τρία σχεδιάσματα σε αποσπασματική μορφή. Το Α’ Σχεδίασμα, έχει λυρικό ύφος. Το Β’ Σχεδίασμα, που αποτελείται από τα πιο σημαντικά σε ποιητική σύλληψη κομμάτια, αποτελείται από εξήντα ένα συνολικά αποσπάσματα, γραμμένα σε ιαμβικό δεκαπεντασύλλαβο με ζευγαρωτή ομοιοκαταληξία. Συντέθηκε κατά την παραμονή του ποιητή στην Κέρκυρα, κατά το διάστημα 1833-1844. Τέλος, το Γ` Σχεδίασμα, περιλαμβάνει 15 ποιητικά αποσπάσματα και συντέθηκε από το 1844 ως το τέλος της ζωής του Διονύσιου Σολωμού.\nΣτα Β’ και Γ’ Σχεδίασματα, μεταξύ των ποιητικών αποσπασμάτων παρεμβάλλονται και πεζά τμήματα, που ήταν χειρόγραφα σχέδια του Σολωμού γραμμένα στα Ιταλικά, και τα οποία μεταφράστηκαν και εντάχθηκαν στο σώμα του έργου από τον Ιάκωβο Πολυλά. Υπάρχουν, επίσης, και επιπρόσθετα πεζά τμήματα, τα οποία έγραψε ο Πολυλάς για την περαιτέρω κατανόηση του κάθε αποσπάσματος και τη σύνδεση μεταξύ τους.\n✦ «Ούτε αυτή δυνατόν να είναι η Ελλάς ούτε αυτοί να είσθε σεις και η φυσική Ελλάς να είναι άλλη και ...\n« ✦ Για ένα καλύτερο μέλλον στηρίξτε το καθεστώς…\t» ✦ Σύμφωνα με τον νόμο 4244/2014 δεν είσαι Έλληνας…είσαι Ευρωπαίος ιθαγενής!


Το εγχειρίδιο του νεοπροστατευτισμού | Protagon.gr\nΗ Repubblica για ένα μέλλον που έχει τα πάντα από το παρελθόν / Το Quartz για την αυτοματοποίηση του έτοιμου φαγητού / Ο Independent για την πιο γενναιόδωρη χώρα του κόσμου / Και η Corriere della Sera…\nLa Repubblica (έντυπη έκδοση)\nΑνάλυση / Το εγχειρίδιο του νεοπροστατευτισμού\nΠερίμενε κανείς ότι την ημέρα του τείχους του Μεξικού η Wall Street θα έκανε ιστορικό ρεκόρ; Ή, για να το πει κανείς πιο γενικά, ότι «Η Αμερική πρώτα» του Ντόναλντ Τραμπ, το σύνθημα-σύμβολο του εμπορικού προστατευτισμού και του οικονομικού εθνικισμού, θα σκόρπιζε τέτοια ευφορία στις αγορές; Προτού απαντηθεί το ερώτημα (μάλλον από την ίδια τη ζωή), η Repubblica σκιαγραφεί αυτό «το πολιτικό, οικονομικό και κοινωνικό πρόγραμμα που δεν έχει καμία σχέση με την Αμερική έτσι όπως τη γνωρίσαμε τις τελευταίες δεκαετίες».\nΗ ΤΡΡ, οι αυτοκινητοβιομηχανίες και το τείχος\nΤην περασμένη Δευτέρα ο Τραμπ υπέγραψε το διάταγμα με το οποίο οι ΗΠΑ αποχωρούν από Σύμπραξη της Περιοχής του Ειρηνικού (ΤΡΡ) ενώ ανακοίνωσε ότι θα επαναδιαπραγματευτεί τη Συμφωνία Ελευθέρου Εμπορίου Βόρειας Αμερικής (NAFTA). Σήμερα ο αμερικανός πρόεδρος υποδέχεται την Τερέζα Μέι με δώρο έναν ύμνο για το Brexit. Είναι κλασική περίπτωση εμπορικού προστατευτισμού. Στις αυτοκινητοβιομηχανίες πάλι πρότεινε να επαναπατρίσουν την παραγωγή τους για να δώσει αυτός σε αντάλλαγμα μικρότερη φορολογία και πιο χαλαρό πλαίσιο για τη μόλυνση του περιβάλλοντος. Είναι μια πρόταση που οι αυτοκινητοβιομηχανίες δεν μπορούν να αρνηθούν. Γιατί διαφορετικά θα δουν τα προϊόντα τους να δασμολογούνται άγρια. Και το τείχος του Μεξικού; Αυτό πάλι έχει περισσότερο συμβολική σημασία – και δεν είναι άλλη από τον δημογραφικό προστατευτισμό.\nΠίσω στο παρελθόν. Αλλά ποιο παρελθόν;\nΤί περιλαμβάνει το μέλλον που περιγράφει ο Τραμπ; Τίποτε που να μην έχει συμβεί στο παρελθόν. Οι πιο απαισιόδοξοι βλέπουν μια επιστροφή στη δεκαετία του 1930 όταν η Μεγάλη Υφεση τροφοδοτήθηκε και επιδεινώθηκε από μέτρα προστατευτισμού και την αναβίωση των εθνικισμών. Υπάρχει, όμως και ένα λιγότερο καταστροφικό προηγούμενο: είναι η δεκαετία του 1950 όταν το εξωτερικό εμπόριο δεν ήταν τόσο ελεύθερο, ενώ οι νομισματικοί περιορισμοί και οι περιορισμοί στην κίνηση των κεφαλαίων ήταν απολύτως νόμιμοι και θεμιτοί. Επειτα, ο μετριοπαθής προστατευτισμός του Ρόναλντ Ρίγκαν τη δεκαετία του 1980 έπεισε την ιαπωνική Toyota να φτιάξει αυτοκίνητα στην Αμερική. Σε ό,τι αφορά τη μετανάστευση, το σημερινό άνοιγμα των ΗΠΑ είναι καρπός μιας πολιτικής που υιοθετήθηκε στα μέσα της δεκαετίας του 1960. Αν κλείσουν τα σύνορα πόσο πίσω θα πάμε;\nΟ Τραμπ δεν είναι μόνος\nΤο κίνημα κατά της παγκοσμιοποίησης γεννήθηκε το 1999 στην περίφημη διαδήλωση του Σιάτλ που πραγματοποιήθηκε με αφορμή μια σύνοδο του Παγκόσμιου Οργανισμού Εμπορίου. Και ήταν αριστερό. Την παράδοση αυτής της αριστερής εναντίωσης απέναντι στο ελεύθερο εμπόριο συνέχισε το κίνημα «Καταλάβατε τη Γουόλ Στριτ» και σε πολιτικό επίπεδο ο υποψήφιος για το χρίσμα των Δημοκρατικών Μπέρνι Σάντερς, ο οποίος στην προεκλογική του εκστρατεία διατύπωσε παρόμοιες θέσεις με αυτές του Τραμπ. Κριτική άσκησαν και οι νομπελίστες οικονομολόγοι Ανγκους Ντίτον και Τζόζεφ Στίγκλιτς καταγγέλλοντας την «αναδιανομή από την ανάποδη» που συνόδευσε την παγκοσμιοποίηση. Και τι λέει αυτή; Οτι μπορεί να μειώθηκαν οι ανισότητες ανάμεσα στον Βορρά και τον Νότο ή την Ανατολή και τη Δύση, αλλά αυξήθηκαν στο εσωτερικό των κρατών με αποτέλεσμα να πληγεί πρώτα η εργατική και στη συνέχεια η μεσαία τάξη. Ο Τραμπ καβάλησε πάνω στο κύμα της δυσφορίας ενσαρκώνοντας έναν δεξιό οικονομικό εθνικισμό. Οι συγκλίσεις με την Αριστερά πάντως είναι εμφανείς.\nΚαι τώρα τι θα κάνουν οι άλλοι;\nΥπάρχει ένα κλασικό και (από μια άποψη) ισχυρό επιχείρημα κατά του προστατευτισμού. Και λέει ότι εάν εσύ επιβάλλεις δασμούς στα προϊόντα μου και καταναλώνεις μόνο τα δικά σου, τότε θα κάνω κι εγώ το ίδιο. Αρα οι εξαγωγικές σου βιομηχανίες θα πληγούν. Και το αποτέλεσμα είναι να χάσεις θέσεις εργασίας. Αντίθετα, εάν εσύ αγοράζεις τα δικά μου προϊόντα και εγώ τα δικά σου τότε θα επωφεληθούμε και οι δύο. Η πράξη, όμως, απέχει ελαφρώς από τη θεωρία. Στην παγκοσμιοποίηση που ζούμε (ή που ζήσαμε) το άνοιγμα δεν είναι πάντα αμοιβαίο και – κυρίως – ανάλογο. Η Κίνα, για παράδειγμα, ασκεί ένα είδος προστατευτισμού επιμένοντας να μην ανατιμά το νόμισμά της, ενώ δεν εισήγαγε από τη Δύση δικαιώματα και συνδικαλιστικές ελευθερίες, κάτι που της επιτρέπει να κρατά το εργατικό κόστος χαμηλά. Στο άλλο άκρο, πάλι, χώρες όπως το Λουξεμβούργο και η Βρετανία εκμεταλλεύτηκαν την παγκοσμιοποίηση για να μετατραπούν σε φορολογικούς παραδείσους.\nΚαταναλωτές ή εργαζόμενοι\nΕίναι το μεγάλο και παλιό δίλημμα της παγκοσμιοποίησης: Το made in China είναι φτηνό και άρα εγώ επωφελούμαι ως καταναλωτής. Αλλά εάν εργάζομαι σε έναν κλάδο που πλήττεται από τα κινεζικά προϊόντα ή μεταφέρει την παραγωγή του σε μια αναπτυσσόμενη χώρα τι τύχη θα έχει η αγοραστική μου δύναμη; Αυτό το δίλημμα έχει και μια «μάκρο» εκδοχή. Η παγκοσμιοποίηση δημιούργησε έναν αποπληθωριστικό κόσμο – και οι σταθερές τιμές προκαλούν οικονομική στασιμότητα. Ο προστατευτισμός του Τραμπ μπορεί να παράγει πληθωρισμό, (πράγμα που δεν είχαν μπορέσει να κάνουν οι κεντρικές τράπεζες τυπώνοντας νόμισμα και αγοράζοντας ομόλογα). Και η οικονομία να αντιδράσει σαν τον νυσταγμένο που του δίνεις έναν δυνατό καφέ.\nΦωτό: Ο Τραμπ βάζει τις υπογραφές. Τι θα κάνουν οι άλλοι; Πηγή: Reuters/Jonathan Ernst\nΓιατί τα φαστ φουντ ονειρεύονται το «ρομπο-μπεργκερ»\nΗ είδηση εμφανίστηκε στην Boston Globe πριν από δυο ημέρες: στις 31 Ιανουαρίου θα λειτουργήσει για πρώτη φορά αυτό που η McDonald’s, ο κολοσσός του γρήγορου φαγητού, χαρακτηρίζει «Big Mac ATM». Και είναι αυτό που μπορεί να φανταστεί κανείς: ένα μηχάνημα στο οποίο θα βάζεις την κάρτα σου κι εκείνο θα βγάζει χάμπουργκερ.\nΗ αυτοματοποίηση του γρήγορου φαγητού, υπενθυμίζει το Quartz με αφορμή αυτήν την είδηση, είναι πολύ πιο παλιά. Η βιομηχανία των φαστφουντάδικων επιχειρεί εδώ και τουλάχιστον 50 χρόνια να τα κάνει όλα αυτόματα – από την παραγωγή και την παρασκευή έως το σερβίρισμα. Ενα τέτοιο σύστημα, για παράδειγμα, δημιουργήθηκε το 1964 προσφέροντας 16 διαφορετικά πιάτα. Είχε υπολογιστεί, μάλιστα, ότι εάν συνδέονταν μεταξύ τους έξι διαφορετικά υποσυστήματα, θα μπορούσε να ετοιμαστεί και να σερβιριστεί ένα γεύμα σε μόλις τέσσερα λεπτά.\nΟ σκοπός της εταιρίας που είχε αναπτύξει το σύστημα κυρίως για τα drive – in ήταν να αντικαταστήσει με τις μηχανές την πλειοψηφία των εργαζόμενων στην κουζίνα. Και για να το πετύχει, μάλιστα, ξόδεψε 10 εκατ. δολάρια μέσα σε τέσσερα χρόνια. Τελικά δεν κατάφερε και πολλά, το σύστημα ξεχάστηκε έπειτα από μια μικρή περίοδο εφαρμογής σε ένα κανονικό εστιατόριο στο Νιου Τζέρσι.\nΤο όνειρο της ρομποτοποίσης του φαγητού, όμως, παραμένει ζωντανό. Για έναν βασικό λόγο: οι 12,5 εκατομμύρια εργαζόμενοι του κλάδου ζητούν καλύτερες συνθήκες εργασίας και ωρομίσθιο 15 δολάρια που είναι και ο κατώτατος ομοσπονδιακός μισθός. Ο Αντριου Πάζντερ, διευθύνων σύμβουλος μιας αλυσίδας εστιατορίων, νέος υπουργός Εργασίας και θιασώτης των «ρομπο-μπέργκερ» το είχε θέσει ωμά πριν από μερικούς μήνες: «Τα ρομπότ είναι πάντα καθαρά, προσπαθούν πάντα να πουλήσουν κάτι παραπάνω, δεν παίρνουν ποτέ άδειες, δεν αργούν ποτέ στη δουλειά, δεν παθαίνουν εργατικά ατυχήματα, δεν διαμαρτύρονται ότι πέφτουν θύματα διακρίσεων».\nΗ κλασική περίπτωση ανθρώπου που είναι καλύτερα να τρώει παρά να μιλάει. Εστω και ρομπο-μπέργκερ.\nΦωτό: Για σερβίρισμα πάνε ή για να φάνε; Πηγή: eater.com/ ChinaFotoPress/Getty\nΗ χώρα που χαρίζει ένα βουνό στους γείτονές της\nΗ Νορβηγία αισθάνεται γενναιόδωρη. Εντάξει, μιλώντας για τη Νορβηγία, δεν αναφερόμαστε ακριβώς στην κυβέρνηση της χώρας, αλλά σε μια ομάδα πολιτών που θέλουν να πείσουν την κυβέρνηση να χαρίσει ένα βουνό στη διπλανή Φινλανδία. Την ιδέα για αυτήν την ασυνήθιστη προσφορά είχε ο γεωφυσικός Μπιόρν Γκέιρ Χάρσον, ο οποίος για να την προωθήσει γύρισε μια μικρού μήκους ταινία. Ο τίτλος είναι «Η Μάχη για το βουνό των γενεθλίων». Διότι η Φινλανδία γιορτάζει φέτος τα 100 χρόνια της ανεξαρτησίας της. «Διαπίστωσα ότι το υψηλότερο σημείο στην Φινλανδία είναι η κορυφή ενός λόφου, ενώ στη Νορβηγία η κορυφή ενός βουνού. Έγραψα λοιπόν στο υπουργείο Εξωτερικών και τους πρότεινα να κάνουμε δώρο στους Φινλανδούς μια βουνοκορφή».\nΟ δήμαρχος του Κέφγιορντ, όπου βρίσκεται και η εν λόγω βουνοκορφή, βρίσκει την ιδέα περίφημη, θεωρώντας μάλιστα ότι είναι μια εξαιρετική ευκαιρία να δώσουν το καλό παράδειγμα σε κράτη που τσακώνονται για τα εθνικά τους σύνορα. Εξάλλου η γραμμή των συνόρων θα μετακινηθεί μόνο κατά 31 μέτρα. Και οι κάτοικοι της περιοχής είναι ενθουσιασμένοι. Συμφωνούν απολύτως με την άποψη ότι το βουνό των γενεθλίων θα ήταν μια σπάνια και αξιοθαύμαστη διεθνής χειρονομία, σε μια εποχή που άλλοι προσαρτούν εδάφη κι άλλοι χτίζουν τείχη. Και τι λέει ο Νορβηγός πρωθυπουργός; Σύμφωνα με τον Independent, θα ήταν σύμφωνος, αν η πρόταση δεν προσέκρουε στη συνταγματική επιταγή για διατήρηση της ακεραιότητας των εδαφών της χώρας.\nΟ Χάρσον δεν πτοείται, πάντως. Και η καμπάνια για να πειστεί ο πρωθυπουργός να κάνει ένα σκόντο συνεχίζεται.\nΦωτό: Και ολόκληρο το βουνό και μπαλόνια και ένα δωράκι με κορδέλα. Αυτοί είναι γείτονες. Πηγή: Independent/MEL Films\nΟι τέσσερις κανόνες του καλού ύπνου\nΤα αδιαμφισβήτητα σημάδια εμφανίζονται αμέσως με το πρωινό ξύπνημα: εάν τα πόδια δυσκολεύονται να δραστηριοποιηθούν, η θολούρα στα μάτια επιμένει και η όψη, ακόμη κι έπειτα από ένα ωραίο ντους, θυμίζει εκείνη ενός μποξέρ που τις έχει μαζέψει, τότε η προηγούμενη νύχτα ήταν δύσκολη. Ή μάλλον ήταν μια νύχτα χωρίς αυτό που επιθυμούμε διακαώς: έναν καλό ύπνο.\nΟι έρευνες λένε ότι ακριβώς αυτόν τον καλό ύπνο τον στερούμαστε όλο και περισσότεροι άνθρωποι στη σύγχρονη εποχή, υπενθυμίζει η Corriere della Sera. Αλλά υπάρχουν και κάποια καλά νέα. Γιατί η αμερικανική National Sleep Foundation, οργανισμός που ασχολείται με το πρόβλημα, κατέληξε στους τέσσερις κανόνες που κάνουν τον ύπνο μας να είναι όπως πρέπει. Ο πρώτος είναι να κοιμόμαστε το 85% του χρόνου της παραμονής μας στο κρεβάτι. Ο δεύτερος, να κοιμόμαστε το πολύ σε μισή ώρα από τη στιγμή που ξαπλώνουμε. Ο τρίτος, να κοιμόμαστε χωρίς να ξυπνάμε κατά τη διάρκεια του ύπνου περισσότερες από μια δυο φορές. Και ο τέταρτος, σε περίπτωση που ξυπνάμε, να μην μένουμε ξύπνιοι περισσότερα από είκοσι λεπτά. Αν περάσει το εικοσάλεπτο, είναι καλύτερα να σηκωθούμε από το κρεβάτι και αρχίσουμε να κόβουμε βόλτες για να κουραστούμε.\nΩραία αλλά πώς τα πετυχαίνουμε όλα αυτά; Με ελαφρύ δείπνο, χωρίς βραδινή άσκηση και χωρίς πολύ αλκοόλ, λένε οι τελευταίες έρευνες. Οι πιο παλιοί θα μας σύστηναν απλώς να μετράμε πρόβατα.\nΦωτό: Σημασία έχει πάντως και με ποιον κοιμάσαι. Πηγή: CdS\nΖαχάροβα κατά Μητσοτάκη με ύφος τρολ του twitter, ναζί και Μεσολόγγι\n25 Μαΐου 2022, 19:45


Saga Furs: Θετικό ξεκίνημα της Νέας δημοπρατικής περιόδου - Φωνή της Καστοριάς\nΔημοσίευση: 30/12/2018 κατηγορία : Γούνα από fonikastorias\nΗ δημοπρασία Δεκεμβρίου της Saga Furs σηματοδότησε την έναρξη της δημοπρατικής περιόδου 2018/19.\nΗ δημοπρασία ξεκίνησε με τις πωλήσεις των Πιστοποιημένων Saga Furs Finnraccoon τα οποία πωλήθηκαν κάτω από ισχυρό ανταγωνισμό και σε ποσοστό 100%. Οι τιμές ήταν ελαφρά πιο χαμηλές σε σύγκριση με την δημοπρασία του Σεπτεμβρίου. Κύριοι αγοραστές ήταν η Ευρωπαϊκή Βιομηχανία Μόδας και η Ρωσία, με υποστήριξη από την Κορέα και την Κίνα. Παρευρέθηκαν περισσότεροι από 200 αγοραστές από όλες τις κύριες αγορές.\nΟι Blue Frost fox πουλήθηκαν σε ποσοστό σχεδόν 100 % σε τιμές σταθερές ως ελαφρά χαμηλότερες. Οι κύριοι αγοραστές ήταν και πάλι η Ευρωπαϊκή Βιομηχανία Μόδας και η Κίνα, με πολύ καλή υποστήριξη από την Τουρκία και την Ρωσία.\nΗ Silver fox και μικρές συλλογές από διάφορες μεταλλαγμένες αλεπούδες πωλήθηκαν επιλεκτικά. Οι κύριοι αγοραστές προέρχονταν από την Κορέα, την Τουρκία και την Βιομηχανία Μόδας. Η ζήτηση για αλεπού και Finnraccoon για γαρνιτούρες και συνδυασμούς υλικών παραμένει ισχυρή σε όλες τις αγορές, με συνέπεια οι πωλήσεις να είναι πολύ καλά μοιρασμένες σε αυτές.\nΗ προσφορά συλλογής από εκτρεφόμενα Sable, σημείωσε τιμές στα πρόσφατα διεθνή επίπεδα, στους τύπους που πωλήθηκαν.\nΤο Finnraccoon Top Lot αγοράστηκε από την Fur Finland OÜ για λογαριασμό του Öruc Kurk για 400 Euros ανά γουνόδερμα και το Sable Top Lot αγοράστηκε από την CBF Centro Belfurs Diffusion για λογαριασμό της Malamati για 720 Euros.\nΟι Blue Fox πωλήθηκαν σε ποσοστό 100% με πωλήσεις μοιρασμένες ισομερώς σε όλες τις αγορές. Τα επίπεδα τιμών στα Shadow Fox σημείωσαν μια μικρή μείωση, αλλά ήταν πολύ πιο δυνατές από αυτές των Blue Fox. Κύριοι αγοραστές ήταν η Κίνα και η Ευρωπαική Βιομηχανία Μόδας, με υποστήριξη από την Κορέα, Τουρκία και Ρωσία.\nΗ επόμενη δημοπρασία της Saga Furs θα πραγματοποιηθεί από 8–15 Μαρτίου 2019 σε συνεργασία με την Fur Harvesters Inc.\nΕυχόμαστε Καλές γιορτές και Χαρούμενο και Δημιουργικό το Νέο Έτος.\nΠροηγούμενο Άρθρο Previous post: Σε εξέλιξη η γουρουνοχαρά στο Απόζαρι! (φωτογραφίες)\nΕπόμενο Άρθρο Next post: Η Φιλαρμονική Σκριπερού Κέρκυρας έψαλε τα κάλαντα στον Μητροπολίτη μας κι ο Σεβασμιότατος τα «έψαλε» για τις ορχήστρες απο τη FYROM (φωτογραφίες)


Αλίκη Βουγιουκλάκη: Συλλεκτικό ημερολόγιο με σπάνιες και ανέκδοτες φωτογραφίες | monemvasianews.gr UA-49499200-1\nΑλίκη Βουγιουκλάκη: Συλλεκτικό ημερολόγιο με σπάνιες και ανέκδοτες φωτογραφίες\nΜε αφορμή την επέτειο των είκοσι χρόνων από τον θάνατο της Αλίκης Βουγιουκλάκη, το 2016, κυκλοφορεί για πρώτη φορά ένα συλλεκτικό ημερολόγιο με πενήντα σπάνιες και ανέκδοτες φωτογραφίες της, από το αρχείο του Γιάννη Παπαμιχαήλ και της Νάνας Παναγούλια.\nΠροσωπικές στιγμές, εικόνες από τα γυρίσματα των ταινιών της γυρνούν πίσω τον χρόνο, ενώ φίλοι και συνεργάτες της μιλούν για τον ζωντανό μύθο Αλίκη: Βαγγέλης Παπαθανασίου, Έλενα Ακρίτα, Μάρω Κοντού, Γιάννης Μπέζος, Νόνικα Γαληνέα, Γιώργος Χατζηνάσιος, Μάρθα Βούρτση, Κώστας Βουτσάς, Μάρθα Καραγιάννη, Κάτια ∆ανδουλάκη, Μαίρη Χρονοπούλου, Γρηγόρης Βαλτινός, Μέλπω Ζαρόκωστα, Μπέτυ Λιβανού, Νίκος Γαλανός, Ρίκα ∆ιαλυνά, Κατερίνα Χέλµη, Δάνης Κατρανίδης, Νόρα Βαλσάµη, Βασίλης Καΐλας, Μαρία Κωνσταντάρου, Νίκος Τσούκας, Άγγελος Αντωνόπουλος, ∆έσποινα Στυλιανοπούλου, Ανδρέας Μπάρκουλης, Ντίνος Καρύδης, Γιώργος Ηλιάδης, Άννα Φόνσου.\n«Είκοσι χρόνια πέρασαν. Είκοσι χρόνια που για μένα, πολλές φορές, είναι σαν χθες. Τι να πρωτοπεί κανείς για την Αλίκη; Η καλύτερη μάνα; Η τεράστια καλλιτέχνιδα και άνθρωπος; […] Το 2016 και το 2017 δεν θα μοιρολατρήσουμε. Θα πραγματοποιήσουμε διάφορες εκδηλώσεις, οι οποίες θα τιμήσουν και θα αναδείξουν τον Άνθρωπο Αλίκη, την Καλλιτέχνιδα, τον Μύθο. Ένας μύθος που, έπειτα από είκοσι χρόνια, συνεχίζει να μεγαλώνει νέες γενιές, και αυτή πιστεύω είναι η μεγαλύτερη παρακαταθήκη της. Η Αλίκη δεν είχε βγάλει ποτέ ημερολόγιο. Δουλέψαμε με τους συνεργάτες μου και τους ανθρώπους των εκδόσεων Μίνωας για να φτιάξουμε ένα κόσμημα, ανάμεσα στα τόσα ημερολόγια που κυκλοφορούν. Ένα ημερολόγιο ξεχωριστό. […] Ειλικρινά αισθάνομαι ότι δεν έφυγε ποτέ. Μάνα, θα είσαι πάντα εδώ. Σε ευχαριστούμε για όλα όσα προσέφερες, αλλά και για όσα συνεχίζεις να προσφέρεις».\n«Για όλους ήταν η Αλίκη. Για µας η νονά. Η νονά του γιου µου, που είχε πάντα τη φωτογραφία του στο καµαρίνι. Η νονά που έπαιζε στο χαλί μαζί του µε το τρενάκι που του πήρε δώρο. Η νονά του Παύλου ήταν η Αλίκη όλων µας».\n«Η Αλίκη Βουγιουκλάκη έχει ήδη κριθεί για την παρουσία της στο προσκήνιο. Γι’ αυτά μιλούν ο χρόνος και η μνήμη των θεατών. Η Αλίκη Βουγιουκλάκη όμως του παρασκηνίου ήταν για µένα αποκάλυψη. Μεγαλοσύνη, χιούµορ, διαθεσιµότητα και, πάνω από όλα, η δημιουργία ενός κλίµατος όπου μπορούσαν άνετα να ανθήσουν στιγμές ευφροσύνης, μακριά από μιζέριες και δήθεν πνευµατικότητες. Για µένα τα χρόνια που υπήρξα συνεργάτης αλλά, κυρίως, φίλος της θα είναι για πάντα χαραγμένα στην καρδιά µου».\n«Τι να σου πω για την Αλίκη… Είχε περάσει τα όρια τα κανονικά. Το εκτόπισµα που είχε ήταν εξωπραγµατικό. Η Αλίκη έκανε το star system στην Ελλάδα. Αυτό το σταριλίκι από την Αλίκη το µάθαµε. Ήταν εξπέρ. Ήξερε πράγµατα που έτρεχε µε χίλια. Ήταν μεγάλη σταρ. Φαινόμενο. Βοήθησε και το θέατρο και τον κινηματογράφο».\n«Ξεκίνησα µε την Αλίκη και τη θεωρώ ένα φυσικό φαινόμενο για τον χώρο µας. Ήταν σταρ. Την αγαπούσαν και εξακολουθούν να την αγαπάνε και τα νέα παιδιά, που δεν τη γνώρισαν στο θέατρο».\nΤο ημερολόγιο «Αλίκη, Ένας χρόνος στην αιωνιότητα» θα κυκλοφορήσει, από τις εκδόσεις Μίνωας, στις 23 Νοεμβρίου σε όλα τα βιβλιοπωλεία.


Ινδονησία: Τίποτα δεν προμήνυε την τραγωδία με το υποβρύχιο – Το video με το «αντίο» του πληρώματος\nNewsIT Κοσμος Ινδονησια: Τιποτα δεν προμηνυε την τραγωδια με το υποβρυχιο – Το video με το «αντιο» του πληρωματος\nΈνα video μέσα από το μοιραίο υποβρύχιο πουν χάθηκε στα βάθη της θάλασσας της Ινδονησίας. Ένα βίντεο με το πλήρωμα να τραγουδά χαρούμενο μέρες πριν από την τραγωδία.\nΕίναι οι στιγμές λίγο μετά την επιβίβαση του πληρώματος στο υποβρύχιο της Ινδονησίας, πριν από μερικές εβδομάδες. Το 53μελές πλήρωμα τραγουδά το ινδονησιακό τραγούδι Sampai Jumpa που μεταφράζεται ως «Αντίο».\nΤο βίντεο βλέπει το φως της δημοσιότητας λίγα 24ωρα αφού το υποβρύχιο KRI Nanggala βρέθηκε βυθισμένο και όλα του τα μέλη του νεκρά.\nΑνάμεσα στα μέλη του υποβρυχίου που φαίνονται στο βίντεο να τραγουδούν είναι και ο κυβερνήτης, Heri Oktavian. Όλοι είναι συγκεντρωμένοι γύρω από έναν άνδρα που παίζει κιθάρα.\nΤο μοιραίο υποβρύχιο εντοπίστηκε την περασμένη Κυριακή (25.04.2021) στα ανοιχτά του Μπαλί, όπου βυθίστηκε την περασμένη εβδομάδα. Βρέθηκε στο βυθό στη Θάλασσα του Μπαλί, σπασμένο σε τρία κομμάτια, σύμφωνα με τον αρχηγό του Γενικού Επιτελείου Ναυτικού, Γιούντο Μαργκόνο.\nΤο υποβρύχιο έχει κοπεί στα τρία: το πρυμναίο τμήμα, το κύτος και το κεντρικό τμήμα, το οποίο φέρει ρωγμές.


MyCat | Απλές συμβουλές για τον απεγκλωβισμό γάτας.\nΑπλές συμβουλές για τον απεγκλωβισμό γάτας.\nΠαρακάτω θα αναφέρουμε απλές συμβουλές για τον απεγκλωβισμό γάτας που βρίσκεται σε μπαλκόνι, ταράτσα, ακάλυπτο, κοινόχρηστο ή κλειστό χώρο.\nΑυτές είναι οι πιο εύκολες περιπτώσεις απεγκλωβισμού και η διάσωση του ζώου μπορεί να γίνει από απλούς πολίτες με χρήση γατοπαγίδας και μόνο.\nΣε αυτές τις καταστάσεις δεν κυνηγάμε την γάτα στον χώρο ειδικά όταν πρόκειται για μπαλκόνι ή ταράτσα. Επίσης αποφεύγουμε την οποιαδήποτε επαφή με το ζώο καθότι δεν ξέρουμε το ιστορικό διαβίωσης του.\nΒήμα 1ο: Αναζητούμε ένα εργαλείο παγίδευσης – απεγκλωβισμού που ονομάζεται γατοπαγίδα. Αφού την βρούμε, διαβάζουμε τις οδηγίες χρήσης, πως δολώνεται, τις προϋποθέσεις στησίματος και ασφάλισης αφού το ζώο έχει εισέλθει μέσα σε αυτήν.\nΒήμα 2ο: Αν ο χώρος που βρίσκεται η γάτα είναι στο ίδιο επίπεδο με εμάς και υπάρχει εύκολη πρόσβαση τότε απλά στήνουμε την παγίδα και φεύγουμε. Σε αντίθετη περίπτωση όμως που ο χώρος δεν είναι εύκολα προσβάσιμος τότε χρησιμοποιούμε σχοινί στο οποίο δένουμε την παγίδα και αντίστοιχα την ανεβάζουμε ή την κατεβάζουμε όπου χρειαστεί με μέγιστη προσοχή.\nΒήμα 3ο: Μόλις η γάτα εισέλθει μέσα στην παγίδα μπορούμε να ανασύρουμε την παγίδα και να έχουμε το ζώο στα χέρια μας.\nΥπάρχουν όμως και κάποιοι παράμετροι που πρέπει να λάβουμε υπόψιν.\nΗ επιφάνεια στησίματος της παγίδας.\nΠρέπει να είναι επίπεδη, καθαρή, χωρίς σκουπίδια και εμπόδια ώστε η παγίδα να έχει σταθερή έδραση χωρίς να κουνιέται και συνεπώς χωρίς να υπάρχει κίνδυνος να κλείσει κατά την είσοδο του ζώου μέσα σε αυτή.\nΤο μέρος στησίματος της.\nΓια παράδειγμα σε μπαλκόνια και ταράτσες δεν τοποθετούμε γατοπαγίδα κοντά στα προστατευτικά κάγκελα. Το κάνουμε μόνο σε περιπτώσεις τις οποίες δεν μας διευκολύνει η γεωμετρία του χώρου.\nΟι μεταβολές του καιρού.\nΑν πρόκειται η παγίδα με το ζώο να είναι εκτεθειμένη σε καιρικά φαινόμενα. Κρύο, Ήλιο, Βροχή, Ζέστη.\nΤο καλύτερο δόλωμα για κάθε είδους απεγκλωβισμό στον οποίο χρησιμοποιούμε γατοπαγίδα είναι η σαρδέλα.\nΜε τα λάδια που εκκρίνουν οι σαρδέλες καθοδηγούμε τη γάτα από την γενική περιοχή προς την είσοδο της γατοπαγίδας, δηλαδή της δείχνουμε που είναι το δόλωμα. Έτσι αυτή ελκύεται από την μυρωδιά της σαρδέλας, που είναι ένας κολάσιμος πειρασμός για όλες τις γάτες, και δεν μπορεί να αντισταθεί σε μία τέτοια λιχουδιά.\nΣε μερικές περιπτώσεις μπορεί να χρειαστεί να καμουφλάρουμε την γατοπαγίδα ώστε να μοιάζει με τρύπα, φωλιά ή λαγούμι.\nΑσφάλιση της γατοπαγίδας.\nΑν υπάρχει φόβος ότι μπορεί να μας «κλέψουν» την γατοπαγίδα τότε το καλύτερο που μπορούμε να κάνουμε είναι να την δέσουμε με αλυσίδα και να την ασφαλίσουμε με ένα λουκέτο.\nΑσφάλιση της θύρας της γατοπαγίδας.\nΑν η γατοπαγίδα μας έχει θύρα η οποία είναι επιρρεπής στο να ανοίξει από τις προσπάθειες του ζώου να απελευθερωθεί τότε θα πρέπει να ασφαλίσουμε την θύρα εισόδου της γατοπαγίδας. Ο καλύτερος τρόπος για να το κάνουμε αυτό είναι χρησιμοποιώντας δεματικά.


Έκδοση από την 22:42, 22 Δεκεμβρίου 2021\n328 bytes αφαιρέθηκαν , πριν από 6 μήνες\nΈκδοση από την 17:09, 28 Νοεμβρίου 2021 (επεξεργασία)\n(Μεταφορά σε "σημειώσεις ιστορικού")\nΈκδοση από την 22:42, 22 Δεκεμβρίου 2021 (επεξεργασία) (αναίρεση)\nΗ '''Αδελαΐδα''', (γερμ. ''Adelaid von Löwenstein-Wertheim-Rosenberg'', 3 Απριλίου 1831 - 16 Δεκεμβρίου 1909) από τον Οίκο του Λέβενσταϊν-Βέρτχαϊμ-Ρόζενμπεργκ ήταν κόρη του διαδόχουΔιαδόχου στο πριγκιπάτο τού Λέβενσταϊν-Βέρτχαϊμ-Ρόζενμπεργκ και με τον γάμο της έγινε σύζυγος του πρώην βασιλιάΒασιλιά της Πορτογαλίας.\nΗ ''Σοφία Αμαλία Αδελαΐδα Λουίζα Ιωάννα Λεοπολδίν''α ήταν η μόνη κόρη του Κωνσταντίνου, διαδόχου πρίγκιπα του Λέβενσταϊν-Βέρτχαϊμ-Ρόζενμπεργκ, και της Αγνής, κόρης του [[Κάρολος Λουδοβίκος του Χοενλόε-Λάνγκενμπουργκ|Καρόλου Λουδοβίκου]] του Χόενλοε-Λάνγκενμπουργκ]].\nΓεννήθηκε στο Κλάινχοϊμπαχ, κοντά στο Μίλτενμπεργκ της [[Βαυαρία|Βαυαρίας]] την Κυριακή του Πάσχα. Στα 4,5 έτη της απεβίωσε η μητέρα της και στα 7 ο πατέρας της. Αυτή και ο αδελφός της Κάρολος ανατράφηκαν από τους γονείς του πατέρα τους, τον πρίγκιπα Κάρολο Θωμά και τη Σοφία του ΒίνντιςΒίντις-Γκράετς. Ο Οίκος της, που ήταν μοργανατικός κλάδος του [[Οίκος του Βίττελσμπαχ|Οίκου των Βίττελσμπαχ]], είχε ανέλθει σε πριγκιπικό Οίκο.\nΠαντρεύτηκε τον [[Μιχαήλ Α΄ της Πορτογαλίας]] σε ηλικία 20 ετών, ενώ ο βασιλιάς ήταν 49. Αυτός είχε πρώτα υπηρετήσει ως αντιβασιλιάςαντιβασιλέας της [[Πορτογαλία|Πορτογαλίας]] κατά την ανηλικιότητα της ανιψιάς του [[Μαρία Β΄ της Πορτογαλίας|Μαρίας Β΄]], την οποία μνηστεύθηκε. Όμως το 1828 κατέλαβε τον θρόνο για τον εαυτό του. Ήταν ένθερμα συντηρητικός και θαυμαστής του [[Κλέμενς φον Μέττερνιχ]]. Ανέτρεψε το Συνταγματικό Καταστατικό που είχε γράψει ο αδελφός του [[Πέτρος Α΄ της Βραζιλίας|Πέτρος Α΄]] (πατέρας της Μαρίας Β΄) και προσπάθησε να κυβερνήσει ως απόλυτος μονάρχης. Το αποτέλεσμα ήταν οι αποκαλούμενοι ''Φιλελεύθεροι Πόλεμοι'' (1828-34), που στην πραγματικότητα ήταν ένας παρατεταμένος εμφύλιος πόλεμος μεταξύ των προοδευτικών συνταγματικών και των απολυταρχικών μοναρχιστών.\nΟ πόλεμος έληξε με την εκθρόνιση του Μιχαήλ, που αποκήρυξε όλες τις διεκδικήσεις του στον θρόνο με αντάλλαγμα μία ετήσια σύνταξη· επειδή αποποιήθηκε τους όρους της παραίτησής του, δεν την έλαβε ποτέ. Αναγκάστηκε σε ισόβια εξορία. Ήταν το πρεσβύτερο μέλος του Οίκου του· δεν αποκαταστάθηκε ποτέ στον θρόνο του και είναι αμφισβητήσιμο αν τα δυναστικά δικαιώματα των απογόνων του μπορούν να αποκατασταθούν. Το 1837 υποστήριξε τον [[Κάρλος Μαρία της Μολίνα|Κάρλο Μαρία των Βουρβόνων]] κόμη της Μολίνα, πρώτο [[Καρλισμός|Καρλιστή]] διεκδικητή για τον θρόνο της [[Ισπανία|Ισπανίας]]· αυτό είχε ως αποτέλεσμα την κατάργηση των δικών του δικαιωμάτων στον θρόνο αυτόν.\nΠαντρεύτηκε τον [[Μιχαήλ Α΄ της Πορτογαλίας|Μιχαήλ Α΄ των Μπραγκάνσα]] βασιλιά της Πορτογαλίας και είχε τέκνα:\n* [[Μαρία ντας Νέβις της Πορτογαλίας|Μαρία ντας Νέβις]] 1852–1941, παντρεύτηκε τον [[Αλφόνσος Κάρλος των Βουρβόνων|Αλφόνσο Κάρολο των Βουρβόνων-Ισπανίας]], δούκαΔούκα τούτου Σαν Ζάιμε]].\n* [[Μιχαήλ (Β΄) της Μπραγκάνσα|Μιχαήλ (Β΄)]] 1853-1927, δούκαςΔούκας της Μπραγκάνσα, διεκδικητής τού θρόνου, που υποστηριζόταν από τους Μιγκουελιστές.\n* [[Μαρία Θηρεσία της Πορτογαλίας|Μαρία Θηρεσία]] 1855–1944, παντρεύτηκε τον [[Κάρολος Λουδοβίκος της Αυστρίας|Κάρολο Λουδοβίκο τωντης Αψβούργων-ΛωρραίνηςΑυστρίας]] αρχιδούκα της Αυστρίας.\n* [[Μαρία Ιωσηφίνα της Πορτογαλίας|Μαρία Ιωσηφίνα]] 1857–1943, παντρεύτηκε τον [[Κάρολος Θεόδωρος στη Βαυαρία|Κάρολο Θεόδωρο]], δούκαΔούκα εν Βαυαρία]].\n* [[Αδελγκόνδη της Πορτογαλίας|Αδελγόνδη]] 1858–1946, παντρεύτηκε τον [[Ερρίκος του Μπάρντι|Ερρίκο τωντου Βουρβόνων-ΠάρμαςΜπάρντι]] κόμη τού Μπάρντι.\n* [[Μαρία Άννα της Πορτογαλίας|Μαρία Άννα]] 1861–1942, παντρεύτηκε τον [[Γουλιέλμος Δ΄ του Λουξεμβούργου|Γουλιέλμο Δ΄ τωντου ΝασσάουΛουξεμβούργου]] μεγάλο δούκα του Λουξεμβούργου.\n* [[Μαρία Αντωνία της Πορτογαλίας|Μαρία Αντωνία]] 1862–1959, παντρεύτηκε τον [[Ροβέρτος Α΄ της Πάρμας|Ροβέρτο Α΄ τωντης ΒουρβόνωνΠάρμας]] δούκα της Πάρμας.\nΑνακτήθηκε από "https://el.wikipedia.org/wiki/Ειδικό:MobileDiff/9198427"


ΠΟΙΟΙ ΑΛΛΑΖΟΥΝ ΤΗΝ ΙΕΡΗ ΕΛΛΗΝΙΚΗ ΙΣΤΟΡΙΑ ΜΕΡΟΣ Α- -ΓΡΑΦΕΙ Ο ΑΓΓΕΛΟΣ ΓΙΑΝΝΟΠΟΥΛΟΣ - Ειδήσεις από Σέρρες - Blogy\nΣτα πλαισια αφανισμου του Ελληνικου Εθνους οι νεοταξιτες μεταλυ πολλων αλλων παραχαρασουν την ιερη Ελληνικη Ιστορια.\nΣε ολες της τριτοκοσμικες χωρες της οποιες διοικουν οι νεοταξιτες κανουν ακριβως τα ιδια πραγματα.\nΕιδικα σε ολες της τριτοκοσμικες χωρες οπου υπαρχουν πλουσια ενεργειακα κοιτασματα, της εξαθλιωνουν πνευματικα, ηθικα, για να μπορουν να εκμεταλευονται τον ενεργειακο τους πλουτο.\nΠαντοτε εκει υπαρχει σεξουαλικη διαφθορα, ελειψη πραγματικης παιδειας και ηθικων αρχων.\nΑυτό είναι παγια αρχη των νεοταξιτων. Σε ολη αυτή την εξαθλιωση συμβαλλουν με την σειρα τους και ολοι οι νεοταξιτες "ιστορικοι".\nΕνας από αυτους είναι και ο " ιστορικος" Paul Stephenson,\nΤο καταπτυστο βιβλιο με τιτλο " the legend of Basil bulgar-slayer", αποτελει την μεγαλυτερη προσβολή, ολων των εποχων εις βαρος του Ελληνικου εθνους.\nΣτο βιβλιο αυτό, ο "φωτισμένος" νεοταξιτης καθηγητης μας γραφει ότι ο Βασιλειος ο Β δεν ηταν μεγαλος Βασιλιας, οτι δεν κατεκτησε ποτε την Βουλγαρια.\nΟλα αυτά γραφει ο Stephenson τα σκεφτηκαν μετεπειτα οι Κομνηνοι για δυο λογους ο πρωτος λογος ηταν ότι εχαναν τον ελεγχο στα Βαλκανια.\nΟ δευτερος λογος ηταν ότι οι Κομνηνοι οι οποιοι βρεθηκαν στον θρονο της Κωνσταντινουπόλεως με την υποστηριξη της Ελληνικης στρατιωτικης αριστοκρατιας από την Μικρα Ασια, οι οποιοι ηθελαν να καλυψουν την επανασταση των προγονων τους εναντιον του Βασιλειου του β , για αυτους τους λογους εφτιαξαν τον θρυλο του Βουλγαροκτονου, για να σκεπασουν της επαναστατικες δραστηριότητες των προγονων τους.\nΣτο σημειο αυτό θα δωσω την προσωπικη μου απαντηση σε αυτόν τον μεγιστο ανθελληνα μεσα από της προσωπικες μου ιστορικες παρατηρήσεις.\nΔυστυχως το βιβλιο αυτό το μετεφρασαν οι νεοταξιτες και κυκλοφορει και στην Ελλαδα.\nΤετοιες ανοησιες, τέτοιες ασυναρτησίες δεν εγραψαν ουτε δυο από τους μεγαλύτερους κλασικους ανθέλληνες ιστορικους ο Εντουαρντ Γκιμπον, με τον Φαλεμραυερ. (1)\nΤο σκεπτικο Paul Stephenson είναι εντελως αστειο, δεν υπαρχει αμφιβολια ότι είναι ένα ακομη ανθελληνικο καταασκευασμα των εωσφοριστών της "νεας"ταξης πραγματων.\nΝα θεσω το πιο βασικο ερωτημα σχετικα με το εαν ηταν μυθος τα επιτευγματα του ιερου Βασιλειου του β.\nΓιατι οταν εισηλθαν οι εωσφοριστες γερμανοι στην Βασιλευουσα το 1204 μ.Χ., πηγαν με τοσο μισος, ανοιξαν τον ταφο του βασιλειου του β, εβγαλαν τον σκελετο του Αγιου Βασιλειου του β, τον τοποθετησαν σε ένα δεντρο, ενω του εβαλαν μια φλογερα στο στομα.\nΑυτό μας δειχνει ξεκάθαρα,την αγωνια τους και τον φοβο που ειχαν οι γερμανοι, οσο ζουσε ο ιερος Βασιλειος ο β.\nΤο ιδιο θα γινοταν και με τους γερμανους, θα ειχαν εξασθενησει ως στρατιωτικη δυναμη για 900 χρονια η και περισσοτερο, χωρις να είναι σε θεση να κατακτησουν την Ελληνικη ( ρωμαικη) αυτοκρατορια.\nΟι τεσσερις εωσφορικες σταυροφοριες θα ειχαν ματαιωθεί δια παντος για αυτό και δεν θα κατακτουσαν την Ελληνικη-ρωμαικη αυτοκρατορια, οι Γερμανοι με τον παπα.


Ξαναμοιράστηκε η τράπουλα στη Θεσσαλονίκη - Ειδήσεις - νέα - Το Βήμα Online\nΞαναμοιράστηκε η τράπουλα στη Θεσσαλονίκη\nΗ μακρά, πολυετής για την ακρίβεια, οικονομική κρίση έχει επιδράσει καταλυτικά στην ελληνική πολιτική. Από την εκδήλωσή της θέτει υπό δοκιμασία ηγεσίες, κλονίζει δυνάμεις και βεβαίως αναδεικνύει συνεχώς νέες.\nΤο 2009 ανάγκασε τον Κώστα Καραμανλή να διαφύγει διά των εκλογών επειδή η αξιοπιστία της κυβέρνησής του είχε υποχωρήσει δραματικά και τίποτε δεν μπορούσε να εγγυηθεί την αντιμετώπιση της κρίσης.\nΟ τροπαιούχος Γιώργος Παπανδρέου που τον διαδέχθηκε και χρειάστηκε να σηκώσει το βάρος της πρώτης προσαρμογής «καταναλώθηκε» γρήγορα. Μέσα σε δύο χρόνια έχασε τα πάντα και η παράταξή του φορτώθηκε σχεδόν με το προπατορικό αμάρτημα, χωρίς ποτέ μέχρι τώρα να καταφέρει να ανακάμψει.\nΑκολούθησε στη συνέχεια η κυβέρνηση Παπαδήμου, υποστηριζόμενη από τη Νέα Δημοκρατία του Αντώνη Σαμαρά, το ΠαΣοΚ του Βαγγέλη Βενιζέλου και τον Λαϊκό Ορθόδοξο Συναγερμό του Γιώργου Καρατζαφέρη.\nΤα διασωστικά μέτρα του δεύτερου μνημονίου και οι σφοδρές αντιδράσεις που προκάλεσαν απομείωσαν τον Σαμαρά, κλόνισαν τον Βενιζέλο – τον πληρέστερο ίσως σήμερα έλληνα πολιτικό -, εξαφάνισαν στην κυριολεξία τον Καρατζαφέρη, επέτρεψαν αντιθέτως την ανάδυση του Πάνου Καμμένου, την καθιέρωση της Χρυσής Αυγής και ανέδειξαν στις διπλές εκλογές του 2012 τη δυνατότητα του Αλέξη Τσίπρα και του περιθωριακού έως τότε κόμματός του να κυβερνήσουν.\nΣυμπληρούμενη η συμμαχία Σαμαρά – Βενιζέλου από τον Φώτη Κουβέλη, συνέχισε να φθείρεται στο διάστημα μεταξύ 2012 και 2014. Στις ευρωεκλογές του 2014 έγινε φανερό ότι επόμενος κυβερνήτης της χώρας θα είναι ο Αλέξης Τσίπρας, αλλά μαζί ανεδείχθη και το Ποτάμι του Σταύρου Θεοδωράκη. Στις εθνικές εκλογές που ακολούθησαν τον Ιανουάριο του 2015 ο Τσίπρας ανέλαβε τη διακυβέρνηση της χώρας και μαζί του ήλθε στο προσκήνιο το πολύχρωμο και ετερόκλητο, όπως απεδείχθη στη συνέχεια, αντιμνημονιακό μπλοκ.\nΟι πρώτοι έξι μήνες της αλλοπρόσαλλης κυβέρνησης Τσίπρα οδήγησαν σε διάσπαση τον ΣΥΡΙΖΑ και στη δημιουργία νέων σχημάτων στα αριστερά του. Η μετάλλαξή του στη συνέχεια, συνδυαζόμενη με την ετερόκλητη συμμαχία του με τον Πάνο Καμμένο, έφερε φθορά, η οποία με αφορμή το «Μακεδονικό» θα οδηγήσει πιθανότατα σε νέες ανακατατάξεις.\nΤο ενδιαφέρον είναι ότι όπως το κίνημα των Αγανακτισμένων προσέφερε την ευκαιρία στις δυνάμεις της Αριστεράς να κυβερνήσουν, έτσι και τώρα το «Μακεδονικό» πιθανώς φέρνει στο προσκήνιο και επιτρέπει διεκδίκηση ρόλου σε ακραίες εθνικιστικές δυνάμεις. Μπορεί η αποκρουστική Χρυσή Αυγή να μην κατάφερε να εξασφαλίσει τον σημαντικό ρόλο που φανταζόταν και επεδίωκε ο Νίκος Μιχαλολιάκος, αλλά η ξεσκονισμένη και γυαλισμένη εθνικιστική Δεξιά του Φράγκου Φραγκούλη ίσως έχει καλύτερη τύχη.\nΤο σίγουρο είναι ότι η πολύχρονη οικονομική κρίση διέβρωσε τις δυνατότητες των παλαιών κομμάτων, διέλυσε τις κομματικές σταθερές των προηγούμενων δεκαετιών και μαζί κουρέλιασε την αξιοπιστία όλων των πολιτικών δυνάμεων που ενεπλάκησαν στη διαχείρισή της.\nΗ συγκέντρωση της Θεσσαλονίκης επιπροσθέτως μαρτυρεί αμφισβήτηση των τρεχουσών πολιτικών δυνάμεων και θεσμών όπως η Εκκλησία και μαζί φανερώνει ότι ακόμη και αυτός ο κύκλος της θρησκόληπτης και καθυστερημένης χουντοδεξιάς μπορεί να ελπίζει ότι θα έχει την ευκαιρία του. Κατά τα φαινόμενα, η τράπουλα ξαναμοιράστηκε στη Θεσσαλονίκη. Και αυτό συμβαίνει για πολλοστή φορά στα χρόνια της κρίσης. Δυστυχώς, έπειτα από οκτώ χρόνια η πολιτική σταθερότητα παραμένει ζητούμενο.


Λειτουργικά τρόφιμα: Τι είναι και γιατί τα χρειαζόμαστε; - InKefalonia\nΔημοσιεύτηκε: Πέμπτη, 07 Μαΐου 2020 17:00\nΚαθώς η επιστήμη της διατροφής στρέφεται από την έννοια της «επαρκούς διατροφής» στην έννοια της «βέλτιστης διατροφής», αρχίζουν να διατίθενται στην αγορά νέα τρόφιμα, τα οποία μπορούν να βελτιώσουν την πνευματική και σωματική ευεξία και τα οποία μπορούν ίσως ακόμα να μειώσουν τον κίνδυνο εμφάνισης διαφόρων νόσων.\nΛειτουργικά ονομάζονται τα τρόφιμα που έχουν σχεδιαστεί έτσι ώστε να παρέχουν κάποιο συγκεκριμένο όφελος για την υγεία, πέρα από τα θρεπτικά συστατικά που ούτως ή άλλως περιέχουν.\nΤα λειτουργικά τρόφιμα συνήθως έχουν την ίδια όψη, το ίδιο άρωμα και την ίδια γεύση με τα αντίστοιχα συμβατικά. Ενώ στην Ευρώπη οι καταναλωτές τώρα αρχίζουν να εξοικειώνονται με τα καινοτόμα αυτά τρόφιμα, οι Ιάπωνες τα καταναλώνουν εδώ και δεκαετίες, λαμβάνοντας οι ίδιοι την πρωτοβουλία της προάσπισης της υγείας τους.\nΑς δούμε μερικές κατηγορίες λειτουργικών τροφίμων:\nΤο γάλα που έχει υποστεί ζύμωση και το γιαούρτι με προβιοτικές καλλιέργειες βελτιώνει τη λειτουργία του πεπτικού συστήματος.\nΜαργαρίνη, τυρί κρέμα\nΟι φυτικές στερόλες και στανόλες μειώνουν τη χοληστερόλη και τον κίνδυνο για καρδιοπάθεια.\nΧωρίς υπερβολές τα αυγά προσφέρουν την συνιστώμενη ποσότητα ω-3 λιπαρών οξέων.\nΗ προσθήκη φυλλικού οξέως που συνήθως έχουν τα δημητριακά, πιθανότατα να μειώνει τον κίνδυνο γέννησης βρεφών με προβλήματα του νευρικού σωλήνα.\nΗ προσθήκη ισοφλαβονών μειώνει σύμφωνα με έρευνες τον κίνδυνο εκδήλωσης καρκίνου του μαστού και του προστάτη και βοηθάει στην οστεοπόρωση.\nΜολονότι είναι πράγματι πιθανό τα λειτουργικά τρόφιμα να αποδειχθούν ιδιαίτερα χρήσιμα, είναι σημαντικό να μην επιτραπεί στους παραγωγούς να προβαίνουν σε δηλώσεις σχετικά με τα προϊόντα τους, οι οποίες βασίζονται σε εικασίες και όχι σε επιστημονικά στοιχεία. Θέλοντας να αποτρέψει μια τέτοια εξέλιξη, ο διεθνής οργανισμός Codex Alimentarius του FAO/WHO του ΟΗΕ, το Συμβούλιο της Ευρώπης και εθνικοί ρυθμιστικοί φορείς προβαίνουν στη θέσπιση κανόνων, ώστε να διασφαλιστεί η έγκυρη και επιστημονικά τεκμηριωμένη πληροφόρηση του καταναλωτή.\nΣύμφωνα με αυτούς τους κανόνες, οποιαδήποτε δήλωση επί της συσκευασίας σχετικά με τα οφέλη ενός προϊόντος για την υγεία δεν πρέπει να είναι παραπλανητική και πρέπει να βασίζεται σε επιστημονικές αποδείξεις.\nΤα 7 Μυστικά των Ανθρώπων που Πίνουν Πολύ Νερό


Και ο γνωστός σκιτσογράφος Στάθης Σταυρόπουλος αλλά και ο Κρίτων Αρσένης υποψήφιοι στο ΜεΡΑ25 | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Ελλαδα / Και ο γνωστός σκιτσογράφος Στάθης Σταυρόπουλος αλλά και ο Κρίτων Αρσένης υποψήφιοι στο ΜεΡΑ25\nΚαι ο γνωστός σκιτσογράφος Στάθης Σταυρόπουλος αλλά και ο Κρίτων Αρσένης υποψήφιοι στο ΜεΡΑ25\nΈναν πρωτότυπο τρόπο επέλεξαν ο Γιάνης Βαρουφάκης και η Σοφία Σακοράφα για να ανακοινώσουν τα ονόματα υποψηφίων που κατεβαίνουν στη μάχη των εθνικών εκλογών με το ΜεΡΑ25.\nΉδη, πέντε ονόματα από το ψηφοδέλτιο Επικρατείας είναι γνωστά, με τον Γ. Βαρουφάκη και τη Σ. Σακοράφα να ανακοινώνουν τις υποψηφιότητες μέσω… βίντεο.\nΣτο βίντεο εκτός από τους υποψήφιους βουλευτές Επικρατείας ανακοίνωσαν και δύο ονόματα που θα δώσουν τη μάχη του σταυρού στις εκλογές της 7ης Ιουλίου.\nΟ ένας είναι ο γνωστός γελοιογράφος Στάθης (Σ.) Σταυρόπουλος, ο οποίος θα είναι υποψήφιος στην Α’ Αθηνών.\nΟ δεύτερος είναι ο πρώην ευρωβουλευτής και ακτιβιστής Κρίττων Αρσένης, ο οποίος θα δώσει τη μάχη του σταυρού στον Δυτικό Τομέα της Β’ Αθήνας.\nΠοιος είναι ο Στάθης Σταυρόπουλος\nΣπούδασε Οικονομικά και Σκηνοθεσία Κινηματογράφου. Σκιτσογραφεί από το 1981 (Ριζοσπάστης, ΝΕΑ, Ελευθεροτυπία). Επίσης,αρθρογραφεί και σκιτσάρει καθημερινώς, στο topontiki.gr.\nEχει συνεργαστεί με πλήθος περιοδικών (ΑΝΤΙ, Μετρό, 4 Τροχοί, ΕΠΙΚΑΙΡΑ κ.ά.). Έχει εκδώσει 30 άλμπουμ με γελοιογραφίες, με σκίτσα χωρίς λόγια, με κόμιξ και με εικονογραφήσεις τραγουδιών.\nΈχει κάνει αφίσες, κινούμενο σχέδιο και εικονογραφήσεις λογοτεχνικών έργων. Από το 1985 έως σήμερα γράφει καθημερινώς μια στήλη στις εφημερίδες που εργάζεται – πολιτική, σατιρική κι ενίοτε απροσδιόριστου χαρακτήρα.\nΈχει λάβει μέρος σε πολλές εκθέσεις, συλλογικές και ατομικές, κι έχει βραβευθεί στην Ελλάδα και το εξωτερικό. Έχει δύο γιους και καλλιεργεί καστανιές.\nΠοιος είναι ο Κρίτων Αρσένης\nΓεννήθηκε στη Θεσσαλονίκη στις 3 Αυγούστου 1977 στη Θεσσαλονίκη, και είναι γιος του Δημοκράτη Αρσένη και της Μαρίας Αρσένη. Τελείωσε το 43ο Δημοτικό Σχολείο στη Θεσσαλονίκη και πήγε Γυμνάσιο και Λύκειο στο Πειραματικό Σχολείο του Αριστοτελείου Πανεπιστημίου Θεσσαλονίκης. Κατά την διάρκεια των μαθητικών του χρόνων, εντάχθηκε στο περιβαλλοντικό κίνημα.\nΣπούδασε Μηχανικός Χωροταξίας, Πολεοδομίας και Περιφερειακής Ανάπτυξης στο Πανεπιστήμιο Θεσσαλίας στο Βόλο, ενώ έκανε διετή μεταπτυχιακή εξειδικεύση στην διεθνή ανάπτυξη (MPA/ID) στη Σχολή Κέννεντυ του Χάρβαρντ. Από το 2004 εως το 2009, εργάστηκε στην Ελληνική Εταιρεία Περιβάλλοντος και Πολιτισμού και σχεδίασε και διήυθυνε την εκστρατεία για την Αειφόρο Ανάπτυξη στα νησία του Αιγαίου με έδρα αρχικά την Αθήνα και στην συνέχεια την Ερμούπολη της Σύρου. Η εκστρατεία αυτή βραβεύθηκε το 2009 με το μεγάλο πανευρωπαϊκό βραβείο της Ευρωπαικής Επιτροπής και της Europa Nostra. Νωρίτερα, τον Φεβρουάριο του 2009 παρέλαβε το βραβείο του περιοδικού Status για το Περιβάλλον, που το χρησιμοποίησε σαν τηλεοπτικό χρόνο ενάντια στο Χωροταξικό του Τουρισμού, που προωθούσε τότε η κυβέρνηση.\nΟ Κρίτων Αρσένης προσκλήθηκε από τον Γιώργο Παπανδρέου να συμμετέχει στις Ευρωεκλογές με βάση το πρόγραμμα της Πράσινης Ανάπτυξης ως υποψήφιος του ΠΑΣΟΚ. Αποδέχθηκε την πρόσκληση και από τον Ιούλιο του 2009 εξελέγη ευρωβουλευτής. Βραβευθηκε δύο φορές ως καλύτερος ευρωβουλευτής μέσα από ψηφορία μεταξύ των 736 Ευρωβουλετών και μια φορά ως πρέσβης δίκαιας πολιτικής από το ίδρυμα Evert Vermeer.\nΣτην Ελλάδα έγινε κυρίως γνωστός για την πρωτοβουλία του που οδήγησε στην απόρριψη της νομοθεσίας που έδινε στις πολυεθνικές το μονοπώλιο των σπόρων, για την αντίθεσή του στις εξορύξεις πετρελαίου αλλά και για την εναντίωσή του στην εξόρυξη χρυσού στην Χαλκιδική και στα μεταλλαγμένα. Από την πρώτη στιγμή στήριξε τον αγώνα των κατοίκων της Χαλκιδικής ενάντια στην εξόρυξη στις Σκουριές, με παρεμβάσεις του στο Ευρωκοινοβούλιο. Ήταν ο πρώτος πολιτικός που επισκεύθηκε την περιοχή και συζήτησε με το κίνημα ήδη από τον Ιανουάριο του 2010. Αντίστοιχα ασχολήθηκε με όλα τα θέματα πώλησης δημόσιας περιουσίας μέσω ΤΑΙΠΕΔ (αεροδρομίων, Ελληνικού,ΟΠΑΠ, ΔΕΗ)\nΑν και οι διαφοροποιήσεις του ξεκίνησαν όταν η κυβέρνηση Παπανδρέου επανέφερε το Χωροταξικό του Τουρισμού, η ρήξη του με το ΠΑΣΟΚ έγινε προφανής με την Κυβέρνηση Σαμαρά – Βενιζέλου. Επίκεντρο ήταν η πώλησης της δημόσιας περιουσίας, οι παράνομες επαναπροωθήσεις προσφύγων και οι εξορύξεις πετρελαίου και χρυσού. Τελικά ανεξαρτητοποιήθηκε τον Μάιο του 2013, με αφορμή την προώθηση της πώλησης του νερού της Θεσσαλονίκης σε ιδιώτες και την μεταβίβαση της ΕΥΑΘ στο ΤΑΙΠΕΔ. Ήταν υποψήφιος στις Ευρωεκλογές του 2014 με τον ΣΥΡΙΖΑ ως συνεργαζόμενος μετά από πρόταση κινημάτων. Έλαβε 112.919 ψήφους και δεν εκλέχθηκε. Απέρριψε την πρόταση του ΣΥΡΙΖΑ να είναι εκ νέου υποψήφιος στις εθνικές εκλογές του 2015. Στήριξε θερμά το “Όχι” στο δημοψήφισμα, κάλεσε με άρθρο του στην εφημερίδα Αυγή τους βουλευτές και μέλη του Συριζα να καταψηφίσουν το νέο μνημονιο.\nΌταν υπερψηφίστηκε το νέο μνημόνιο, αποσύρθηκε από την δημόσια ζωή.\nΜετά το 2015, μετακόμισε στην ύπαιθρο και ασχολήθηκε με την εφαρμοσμένη οικολογία και τη βιοκαλλιέργεια. Το 2018 και 2019 έλαβε χρυσό και ασημένιο διεθνές βραβείο αντίστοιχα, για το λάδι που παράγει.\nΠροηγουμενο αρθρο Γιάννης Μιχαηλίδης: Ο γιος του μαέστρου που από αριστούχος βραβευμένος μαθητής, έγινε ο τοξοβόλος του Συντάγματος και ληστής\nΕπομενο αρθρο Πρώτη στο ψηφοδέλτιο Επικρατείας του Λεβέντη η αδελφή του Κ. Κατσίφα


Ολυμπιακός Σαβαλίων: Και επισήμως Σάββας Αντωνόπουλος | Εφημερίδα Πρωινή\nΟλυμπιακός Σαβαλίων: Και επισήμως Σάββας Αντωνόπουλος\nΌπως γράψαμε σήμερα το πρωί, ο Σάββας Αντωνόπουλος είναι πλέον και επισήμως παίκτης του Ολυμπιακού Σαβαλίων. Ο 30χρονος επιθετικός έμεινε ελεύθερος από τον Α.Ο. Κυπαρισσίας και πριν λίγο υπέγραψε στον Ολυμπιακό Σαβαλίων, με τον οποίο είχε έρθει σε συμφωνία τις προηγούμενες μέρες.\nΟ Αντωνόπουλος, μετά από εξαιρετική παρουσία στην Α΄ Μεσσηνίας με 10 γκολ σε 9 αγώνες (δεύτερος σκόρερ της κατηγορίας), έρχεται στην ομάδα των Μαρσέλη-Λυμπέρη για να συνεχίσει αυτό που ξέρει να κάνει καλά, να σκοράρει. Και να συμβάλλει έτσι στα επιτυχημένα αποτελέσματα του Ολυμπιακού, στην προσπάθειά του να παίξει στα πλέι-οφ και να τερματίσει όσο ψηλότερα γίνεται.\n«Ο Ολυμπιακός Σαβαλίων ήρθε σε συμφωνία με τον Σάββα Αντωνόπουλο για το υπόλοιπο της σεζόν. Η οικογένεια του Ολυμπιακού του εύχεται υγεία και πολλές επιτυχίες! Σάββα Καλωσόρισες!».\n« Διαβάστε την «Πρωινή» της Τετάρτης 30/01/2019 σε pdf\nΜικτές Ηλείας: Δύο νίκες με Ζάκυνθο και πρόκριση στη Β΄ Φάση »


ΜΗΧΑΝΗΜΑ ΚΑΘΑΡΙΣΜΟΥ ΠΡΟΣΩΠΟΥ – KatrinCosmetics\nΜΗΧΑΝΗΜΑ ΚΑΘΑΡΙΣΜΟΥ ΠΡΟΣΩΠΟΥ\nΑυτή η βούρτσα από σιλικόνη παρέχει απαλό καθαρισμό στο δέρμα σας και κάνει μασάζ στο πρόσωπό σας χρησιμοποιώντας μια καινοτόμο και προηγμένη τεχνολογία υπερήχων υψηλής συχνότητας που θα βοηθήσει στην καλύτερη και πιο βολική απομάκρυνση της βρωμιάς και των ακαθαρσιών του δέρματος.\nΑφαιρεί το μακιγιάζ και μειώνει το λίπος, και καθαρίζει τους πόρους του δέρματος.\nΗ βούρτσα μπορεί εύκολα να αφαιρέσει τη βρωμιά, τα υπολείμματα λίπους από δύσκολες περιοχές , όπως ρίζες μύτης και αυτιού με γωνία 360 μοιρών.\nΗ περιοχή Deep Cleaning θα καθαρίσει βαθιά την επιδερμίδα και θα βελτιώσει το δέρμα που έχει ακμή για να επιτύχει τον συνολικό καθαρισμό του δέρματος.\nΚατασκευασμένο από υλικό σιλικόνης (ποιότητας τροφίμων), φιλικό προς το δέρμα και χωρίς να δημιουργεί ερεθισμό. Η ηχητική βούρτσα προσώπου είναι κατάλληλη για όλους τους τύπους δέρματος ξηρό, λιπαρό, κανονικό και ευαίσθητο δέρμα. Επίσης, μια καλή επιλογή για μασάζ προσώπου για τη μείωση των λεπτών γραμμών και των ρυτίδων, για την αποκατάσταση της σταθερότητας του δέρματος.\nΗ βούρτσα καθαρισμού Refresh Jade έχει 3 λειτουργίες. Η λειτουργία καθαρισμού προσώπου έχει 4 ταχύτητες, 6000 έως 12000 δονήσεις ανά λεπτό, για να καλύψει όλους τους τύπους δέρματος. Λειτουργία μασάζ στην κυματιστή περιοχή στην πλάτη, Η λειτουργία μασάζ κατά της γήρανσης μπορεί να εξομαλύνει τις λεπτές γραμμές και τις ρυτίδες. Στο κάτω μέρος της επιφάνειας επίστρωσης, η λειτουργία οργάνων ομορφιάς μπορεί να κάνει το δέρμα του προσώπου σας να απορροφήσει την ουσία και το γαλάκτωμα καλύτερα. Μπορείτε να επιλέξετε τις λειτουργίες που πρέπει να χρησιμοποιήσετε.\nΒούρτσα καθαρισμού προσώπου σιλικόνης με πλήρως αδιάβροχο σχεδιασμό IPX7, 100% αδιάβροχο αποτέλεσμα, μπορείτε να χρησιμοποιήσετε ελεύθερα την ηχητική βούρτσα καθαρισμού προσώπου στο μπάνιο ή στο ντους. Σχεδίαση φόρτισης USB που μπορεί να λειτουργήσει για ένα μήνα μετά την φόρτιση.\nΒήμα 1: Αφαιρέστε όλο το μακιγιάζ, βρέξτε τη βούρτσα καθαρισμού και το πρόσωπό σας, Εφαρμόστε σωστή ποσότητα καθαριστικού προσώπου.\nΕνεργοποιήστε τη συσκευή πατώντας μία φορά το κεντρικό κουμπί ON / OFF.(πατώντας το κουμπί + ρυθμίσετε την ταχύτητα δόνησης).\nΒήμα 2: Καθαρίστε τις ακόλουθες ζώνες:\nΚαθαρίστε το πηγούνι και το μάγουλό σας χρησιμοποιώντας κυκλικές κινήσεις και επαναλάβετε από την άλλη πλευρά.\nΞεκινώντας από το κέντρο, καθαρίστε το μέτωπό σας με απαλές κυκλικές κινήσεις προς τα έξω.\nΚαθαρίστε τη μύτη γλιστρώντας προς τα πάνω και προς τα κάτω στη μία πλευρά και μετά στην άλλη.\nΚαθαρίστε απαλά την περιοχή κάτω από τα μάτια χρησιμοποιώντας εξωτερικές πινελιές (σας προτείνουμε να μειώσετε την ένταση ισχύος).\nΒήμα 3: Ξεπλύνετε και στεγνώστε το πρόσωπό σας.\nΣτη συνέχεια, εφαρμόστε τα καθημερινά προϊόντα περιποίησης της επιδερμίδας σας.\nΔώστε πρώτος μία αξιολόγηση “ΜΗΧΑΝΗΜΑ ΚΑΘΑΡΙΣΜΟΥ ΠΡΟΣΩΠΟΥ” Ακύρωση απάντησης\nΚΡΕΜΑ ΝΥΧΤΑΣ Q10\nΚΡΕΜΑ ΜΕ ΓΑΛΑ ΚΑΤΣΙΚΑΣ


ΠΕΦΤΕΙ ο ΨΙΝΑΚΗΣ! 24 από τους 33 συμβούλους ΠΑΡΑΙΤΗΘΗΚΑΝ-Η ΦΑΜΙΛΙΑ ΛΑΤΣΗ να ΑΝΑΛΑΒΕΙ τον MIΣΘΟ του – Voliotaki.gr\nΠΕΦΤΕΙ ο ΨΙΝΑΚΗΣ! 24 από τους 33 συμβούλους ΠΑΡΑΙΤΗΘΗΚΑΝ-Η ΦΑΜΙΛΙΑ ΛΑΤΣΗ να ΑΝΑΛΑΒΕΙ τον MIΣΘΟ του\nΤην παραίτηση του δημάρχου Μαραθώνα Ηλία Ψινάκη, απαιτούν πλέον περισσότεροι από τους μισούς δημοτικούς συμβούλους και μάλιστα προτίθενται να καταθέσουν σχετικό αίτημα στο προεδρείο του δημοτικού συμβουλίου!\nΣύμφωνα με απολύτως ασφαλείς πληροφορίες του notioanatolika.gr, έχει ήδη ξεκινήσει η συλλογή υπογραφών δημοτικών συμβούλων προκειμένου να πραγματοποιηθεί συνεδρίαση του δημοτικού συμβουλίου Μαραθώνα στη διάρκεια της οποίας θα ζητηθεί από τον δήμαρχο η παραίτησή του!\nΜέχρι στιγμής, σύμφωνα με τις ίδιες πληροφορίες έχουν συλλεγεί 20 υπογραφές από τους συνολικά 33 δημοτικούς συμβούλους ενώ για τη διενέργεια συμβουλίου, απαιτείται μόλις το 1/3, δηλαδή 11!\nΗ προσπάθεια συλλογής υπογραφών συνεχίζεται ενώ αναμένεται το πρωί της Δευτέρας να πρωτοκολληθεί το σχετικό αίτημα στη γραμματεία του προεδρείου του δ.σ. ώστε να προχωρήσει άμεσα η διαδικασία που ορίζει ο νόμος για τη διεξαγωγή της συνεδρίασης.\nΜε βάση τις ίδιες πληροφορίες η συνεδρίαση – εφόσον το αίτημα με τις υπογραφές κατατεθεί το πρωί της Δευτέρας – μπορεί να πραγματοποιηθεί την Παρασκευή!\nΣτη διάρκειά της θα ζητηθεί η παραίτηση του δημάρχου – δεν προβλέπεται από τον νόμο δυνατότητα αποπομπής του αφού εκλέγεται απευθείας από τους πολίτες – και όπως είναι φυσικό αυτή θα πραγματοποιηθεί σε ιδιαίτερα τεταμένο κλίμα είτε εμφανιστεί είτε όχι ο κ. Ψινάκης!\nΒέβαια δημότες του Δήμου Μαραθώνα θεωρούν ότι η παραίτηση ή μη του κ. Ψινάκη δεν έχει να προσφέρει τίποτε πλέον ούτε στον δήμο αλλά ούτε και στην εξέλιξη της τραγωδίας οπότε λίγη σημασία έχει το τί θα πράξει.\nΆλλες πληροφορίες αναφέρουν ότι ο κ. Ψινάκης δέχεται πιέσεις από δύο ακόμη πλευρές. Αφενός από τους εναπομείναντες πιστούς του οι οποίοι βλέπουν ότι έχει χάσει κάθε έρεισμα στην τοπική κοινωνία και προσπαθούν να… σώσουν ό,τι μπορούν, αφετέρου και από κυβερνητικούς παράγοντες οι οποίοι τον βλέπουν ως αποδιοπομπαίο τράγο στην προσπάθειά τους να αποσείσουν τις ευθύνες από πάνω τους.\nΤο πλέον σίγουρο όμως είναι ότι ουδέποτε υπήρξε τόσο απομονωμένος από τους δημότες του δήμαρχος, αφού πλέον το τηλέφωνό του, όπως αναφέρουν άνθρωποι που γνωρίζουν, ελάχιστα χτυπάει ακόμη και για τρέχοντα διαδικαστικά ζητήματα.\nΟι παραιτήσεις των δύο αντιδημάρχων του, Δήμ Λαμπαρού και Βασ. Τσουπρά καθώς και αυτή της δημοτικής συμβούλου Αναστ. Παππά, αλλά κυρίως η απουσία του κ. Ψινάκη στην πιο δύσκολη ώρα των δημοτών του και μάλιστα βσε βάθος χρόνου, έχουν ανοίξει τον ασκό του Αιόλου και πλέον όλα τα ενδεχόμενα για την επόμενη ημέρα του πιο… glamorous δημάρχου της χώρας, είναι ανοικτά!\nPSINAKHS voliotaki.blogspot.gr ΠΕΦΤΕΙ\t2018-07-31\nTagged with: PSINAKHS voliotaki.blogspot.gr ΠΕΦΤΕΙ\nPrevious: ΠΑΡΑΝΟΜΑ ΧΑΡΑΤΣΙΑ ΤΡΑΠΕΖΩΝ κατά την ανάληψη ΜΕΤΡΗΤΩΝ από ΑΤΜ με ΠΙΣΤΩΤΙΚΗ ΚΑΡΤΑ Visa!\nNext: ΣΟΚ στους ΕΛΛΗΝΕΣ! Η ΠΡΕΣΒΕΙΑ των ΗΠΑ ΕΝΗΜΕΡΩΣΕ από τις 14.00 να ΕΚΚΕΝΩΣΟΥΝ τον ΜΑΡΑΘΩΝΑ οι ΑMEΡΙΚΑΝΟΙ ΠΟΛΙΤΕΣ\nΔΕΙΤΕ πώς θα ΣΩΘΕΙΤΕ από ένα ΑΣΑΝΣΕΡ που ΠΕΦΤΕΙ! Πώς ΠΡΕΠΕΙ να ΣΤΕΚΕΣΤΕ… (ΒINTEO)


Σαντορίνη, Κυκλάδες, Αιγαίο, Ελλάδα .: Προορισμοί .: Ματιά\nΜατιά .: Ταξίδια .: Προορισμοί .: Σαντορίνη, Κυκλάδες, Αιγαίο, Ελλάδα\n# Αιγαίο Δημήτρης Χίλιος Ελλάδα Θηρασία κάπαρη Κυκλάδες Μουσείο Παναγία Σαντορίνη φάβα\nΗ απόλυτη ομορφιά στο μπλε – άσπρο.\n1 Αξίζει να δείτε\n2 Η διασκέδαση, τα στέκια, το τερπνόν\n3 Βουτιές, ηλιοθεραπεία και τα… κορμιά στα βράχια\n4 Χρήσιμα τηλέφωνα Σαντορίνης\n5 Φωτογραφίες: Σαντορίνη, Κυκλάδες, Αιγαίο, Ελλάδα\n6 Καιρος: Σαντορίνη, Κυκλάδες, Αιγαίο, Ελλάδα\n7 Χάρτης: Σαντορίνη, Κυκλάδες, Αιγαίο, Ελλάδα\nΕΔΩ ΤΟΥΣ ΚΑΛΟΚΑΙΡΙΝΟΥΣ ΜΗΝΕΣ νέοι από όλες τις φυλές και τις τάξεις κάνουν κυριολεκτικά απόβαση, «καταλαμβάνουν» το νησί και… ρουφούν αχόρταγα την απόλυτη ομορφιά που προσφέρει το γυμνό τοπίο με τις λευκές κατασκευές πάνω στην ηφαιστειακή γη τριγυρισμένο από το σκούρο μπλε της θάλασσας.\nΗ ΙΔΙΟΜΟΡΦΙΑ ΤΟΥ ΦΥΣΙΚΟΥ ΠΕΡΙΒΑΛΛΟΝΤΟΣ λόγω του ηφαιστείου, η εντυπωσιακή αρχιτεκτονική, ο πλούτος των μνημείων και η γοητεία του τοπίου, έχουν αποτέλεσμα την μεγάλη προσέλευση επισκεπτών που, παρά την καλή τουριστική υποδομή, το καλοκαίρι δημιουργείται αδιαχώρητο. Η γραφικότητα του νησιού παρ’ όλα αυτά παραμένει αναλλοίωτη και προσφέρεται πάντα τόσο για κοσμοπολίτικες όσο και για ήρεμες διακοπές.\nΤο σβησμένο πια ηφαίστειο είναι που δίνει εκείνο το ξεχωριστό χρώμα στο νησί της Σαντορίνης. Το έδαφος, στο μεγαλύτερο τμήμα καλυμμένο από το ηφαιστειακό υλικό, δυτικά είναι απότομο και βραχώδες, ενώ ανατολικά στη μεριά της μεγάλης πεδιάδας, υπέροχες παραλίες, πολλές με μαύρη άμμο και βότσαλα, προσφέρονται για κολύμπι.\nΕπισκέψιμοι χώροι είναι τα σημεία όπου ήταν η πρωτεύουσα του νησιού στις τρεις φάσεις της ιστορίας της ανθρωπότητας. Στο σημείο της προϊστορικής πόλης έχουν γίνει ανασκαφές που έβγαλαν στο φως έναν αξιοθαύμαστο πολιτισμό. Ανασκαφές επίσης έγιναν στην αρχαία πόλη (8ος-1ος π.Χ. αιώνας) που ανακάλυψαν αριστοτεχνικά δημόσια και ιδιωτικά οικοδομήματα, ενώ στο χώρο της μεσαιωνικής πόλης σώζονται τα κάστρα και τα οχυρώματα.\nΑΠΟ ΤΟΝ ΟΡΜΟ ΤΩΝ ΦΗΡΩΝ (λιμάνι της Χώρας) ένα φιδωτό ανηφορικό μονοπάτι με πλατιά σκαλοπάτια, οδηγεί στην πρωτεύουσα Φηρά, χτισμένη αμφιθεατρικά, που προσφέρει καταπληκτική θέα στο πέλαγος. Αν σας κουράζει η ανάβαση με τα πόδια ή δεν εμπιστεύεστε τα ζώα που υπάρχουν γι’ αυτό το σκοπό, λειτουργεί σύγχρονο τελεφερίκ.\nΗ αρχιτεκτονική της Φηράς, τα μικρά ολόλευκα σπίτια με τους θόλους και τα μικρά ανοίγματα στο μέρος του πελάγου, καθώς και τα λιγοστά αρχοντικά με τις αυλές, παρουσιάζουν μια εικόνα καταπληκτική.\nΕπισκεφθείτε τη Μητρόπολη των Ορθοδόξων καθώς και αυτή των Καθολικών δεδομένου ότι κατά τη Λατινική κατοχή μεγάλος αριθμός κατοίκων ασπάστηκε το δόγμα των καθολικών. Το μοναστήρι των Δομηνικανίδων καλογραιών με το πνευματικό κέντρο και τη σχολή υφαντουργίας, αλλά και το καθολικό μοναστήρι της Παναγίας του Ροδαρίου.\nΣτο Αρχαιολογικό Μουσείο θα δείτε θηραϊκά αγγεία και ευρήματα των ανασκαφών από τα Γεωμετρικά μέχρι τα Ρωμαϊκά χρόνια, τον μεγάλο αρχαϊκό αμφορέα με την ανάγλυφη διακόσμηση και το πήλινο ειδώλιο της γυναίκας «Θρηνωδού».\nΣτο Ημεροβίγλι ερείπια παλαιών αρχοντικών και το μοναστήρι του Αγίου Νικολάου. Στον Σκάρο, τα ερείπια του βενετσιάνικου κάστρου της μεσαιωνικής πρωτεύουσας του νησιού.\nΑπό τον Όρμο Φηρών εκδρομικά καΐκια θα σας μεταφέρουν στο νησάκι Νέα Καμένη όπου το έδαφος είναι ζεστό, δεν υπάρχει ίχνος ζωής κι από τον κρατήρα του ηφαιστείου βγαίνει θειάφι και ζεστός αέρας. Βάλτε γυαλιά ηλίου και αθλητικά παπούτσια.\nΣτο μικρότερο γειτονικό νησάκι Παλαιά Καμένη επισκεφθείτε με καΐκι τις θερμές πηγές.\nΣτην αρχαιότητα η Σαντορίνη λεγόταν Στρογγύλη (ίσως λόγω σχήματος), αναφέρεται όμως και ως Καλλίστη που, σύμφωνα με τους ιστορικούς, κατοικήθηκε από Φοίνικες. Νότια, κοντά στο χωριό Ακρωτήρι, η προϊστορική Θήρα που κατοικήθηκε το 3.000 π.Χ. καταπλακώθηκε το 1.500 π.Χ. με τη έκρηξη του ηφαιστείου κι έμεινε θαμμένη μέχρι τις ανασκαφές του 1967 που έφεραν στο φως μια ολόκληρη πόλη. Από τα ανευρεθέντα μικροαντικείμενα και ιδιαίτερα από τις τοιχογραφίες φαίνεται ο υψηλός βαθμός πολιτιστικής ανάπτυξης του νησιού την εποχή που οι σημερινοί Ευρωπαίοι ζούσαν ακόμη στα σπήλαια. Στο κοντινό βενετσιάνικο κάστρο σώζονται οι εκκλησίες της Υπαπαντής και της Αγίας Τριάδας.\nΝΑ των Φηρών το Εμπορειό εντυπωσιακό χωριό με στενά δρομάκια και θέα προς τις δυο πλευρές του νησιού φαντασμαγορική. Στα στενά δρομάκια δύσκολα μπορούν να διασταυρωθούν δυο άνθρωποι μιας και το χωριό ήταν σκέτο οχυρό από τα μεσαιωνικά χρόνια. Τα τελευταία σπίτια σκαρφαλώνουν στην πλαγιά και σχηματίζουν τείχος. Σώζονται κατάλοιπα του κάστρου με τις δυο καστρόπορτες και ο τετράγωνος πύργος Γουλάς που προστάτευε την περιουσία του μοναστηριού της Πάτμου.\nΣτην περιοχή του Μέσα Βουνού βρισκόταν η αρχαία Θήρα που κατοικήθηκε από Δωριείς και γνώρισε μεγάλη οικονομική και πολιτιστική άνθηση. Σημαντικά ευρήματα εκτίθενται στον αρχαιολογικό χώρο αλλά και στο μουσείο της Χώρας.\nΣτα Ν των Φηρών η Μεσαριά με τα νεοκλασικά αρχοντικά της χτισμένα μέσα στους αμπελώνες και τα περιβόλια. Σε μικρή απόσταση ο Βόθωνας με γραφικά σπίτια (φυσικά κατάλευκα) και μέσα σε σπηλιά τις εκκλησίες της Παναγίας στην τρύπα και της Αγίας Άννας. Στα ΝΑ η Έξω Γωνιά και η Μέσα Γωνιά όπου η βυζαντινή εκκλησία της Επισκοπής (11ος αι.) με αξιοθαύμαστα σημαντικές εικόνες και αγιογραφίες.\nΤο μεσόγειο χωριό Πύργος, γραφικότατο, αμφιθεατρικά χτισμένο στον μεσαίωνα ήταν οχυρωμένο με κάστρο του οποίου ο εξωτερικός περίβολος ήταν τα ίδια τα σπίτια του οικισμού. Επισκεφθείτε στην κορυφή του βράχου το φρούριο Καστέλι με τη βυζαντινή εκκλησία Θεοτοκάκι (10ος αι.), το μοναστήρι του Προφήτη Ηλία με τα ιερά κειμήλια, το εργαστήρι αγιογραφίας και το μικρό λαογραφικό μουσείο.\nΣτο Μεγαλοχώρι ερείπια ναού του 3ου π.Χ. αιώνα, αλλά και πανέμορφες περίτεχνες εκκλησίες με βυζαντινές αγιογραφίες.\nΕπισκεφθείτε το γνήσια παραδοσιακό Σαντορινιό χωριό Μονόλιθος και χαρείτε την ηρεμία που προσφέρει στους επισκέπτες. Η Σαντορίνη δεν είναι μόνο ξεφάντωμα στα νυχτερινά στέκια και ξενύχτι.\nΣε απόσταση 10 χλμ. ΒΔ της Φηράς βρίσκεται η Οία, καλοδιατηρημένος παραδοσιακός οικισμός με μοναδική ομορφιά. Μικρά σπίτια λαξεμένα στο βράχο, αλλά λευκά κι άλλα σε αποχρώσεις γαλάζιου και ώχρας, νεοκλασικά αρχοντικά με αυλές και στενά πλακόστρωτα δρομάκια συνθέτουν μιαν όψη ξεχωριστή. Η θέα στην απεραντοσύνη του πελάγου είναι φανταστική και πολλοί έρχονται ως εδώ για να απολαύσουν το ηλιοβασίλεμα. Σε μικρή απόσταση από την Οία μέσα από έναν μαντρότοιχο σκούρας πέτρας μπαίνει ο επισκέπτης στον παραδοσιακό οικισμό της Φοινικιάς με λείψανα αρχαίου νεκροταφείου και οικοδομημάτων μέσα στη θάλασσα.\nΤΟ ΜΕΓΑΛΥΤΕΡΟ ΑΠΟ ΤΑ ΝΗΣΑΚΙΑ που δημιούργησε η δραστηριότητα του ηφαιστείου γύρω από τη Σαντορίνη είναι η Θηρασία το μόνο άλλωστε που κατοικείται. Η Θηρασία συνδέεται με καΐκι με την Οία. Το καλοκαίρι τουριστικά γραφεία οργανώνουν εκδρομές από τη Σαντορίνη προς το νησάκι που έχει πανέμορφες εκκλησούλες και διαθέτει λίγα ενοικιαζόμενα δωμάτια.\nΗ Θηρασία, ηφαιστειακής προέλευσης, έχει απότομες ακτές και 250 σκαλοπάτια οδηγούν από το λιμανάκι στο χωριό με τα μικρά κατάλευκα σπίτια και τις ταβέρνες με το φρεσκότατο ψάρι. Στο λιμανάκι η μόνη προσιτή παραλία με χοντρά βότσαλα κι ελαφρόπετρες.\nΗ διασκέδαση, τα στέκια, το τερπνόν\nΚΙ ΕΠΕΙΔΗ ΤΟ ΤΕΡΠΝΟΝ πρέπει να συνοδεύει πάντα το ωφέλιμον για να δέσει το σύνολο και μάλιστα όταν πρόκειται για διακοπές, ας μιλήσουμε και για τα κέντρα, ταβέρνες, εστιατόρια, ουζερί, μπαράκια, παμπ, ντίσκο και γενικά χώρους αναψυχής και διασκέδασης «ων ουκ εστι αριθμός» στο νησί της Σαντορίνης. Κάθε βραχάκι και στέκι, κάθε ανηφοριά και χώρος αναψυχής.\nΕδώ αμέσως μόλις πατήσετε το πόδι σας πρέπει να προσαρμοστείτε με το περιβάλλον και με το κλίμα που επικρατεί. Αλλιώτικα αφήστε το να πάνε τα παιδιά σας μεθαύριο που θα ξεπεταχτούν. Η «… θειτσέ» εμφάνιση αρκεί για να σας δουν τα… ξεσαλώνοντα νιάτα της Σαντορίνης ως ζόμπι. Ας πούμε το στυλ πέδιλο και κάλτσα κατακαλόκαιρο δεν είναι ότι καλύτερο. Βγείτε από το καβούκι, αναπνεύστε την αλμύρα του πελάγου και ξαμοληθείτε στις ανηφοριές και στα πολύβοα στέκια. Μπορεί το ηφαίστειο να έσβησε όμως η Σαντορίνη εκπέμπει ενέργεια από μόνη της γι’ αυτό τη λένε και διαβολονήσι. Πείτε ένα «μια ζωή την έχουμε» και… βιαστείτε γιατί η νύχτα το καλοκαίρι είναι μικρή.\nΣΤΗ ΦΗΡΑ όλα τα ραντεβού θα τα δώσετε στο «BONJOUR» στην πλατεία όπου εκτός από τον περίφημο στη Σαντορίνη καφέ του και το πρωινό, μπορείτε να πάρετε το απεριτίφ σας νωρίς το βράδυ. Όλος ο κόσμος εδώ. Ζευγαρωμένοι και… ξέμπαρκοι από εδώ ξεκινούν τη νυχτερινή περιπλάνηση. Στο «ENERGY» για ιταλικό καφέ, χάι ατμόσφαιρα και ασυναγώνιστα παγωτά. Στον «Μπανάνα» εκτός των άλλων θα δοκιμάσετε και τα περίφημα γλυκά του όμως μην ενδώσετε στον πειρασμό να ζητήσετε δεύτερο. Η υπογλυκαιμία βέβαια χτυπά συχνά αλλά είναι ακόμα καλοκαίρι και τα «τα πάχη μου τα κάλλη μου» ως σύνθημα δεν φοριέται και τόσο.\nΑυτά για να μην πάρετε το πρωινό σας κλεισμένοι στο ξενοδοχείο. Για φαγητό κρατείστε σειρά για τραπέζι στο μαγέρικο του «ΝΙΚΟΛΑ», αξίζει πράγματι τον κόπο. Αν πάλι προτιμήσετε την ιταλική κουζίνα του «SPHINX» εκτός τα φρέσκα ζυμαρικά και τα περίφημα γεμιστά με τσουκνίδα, θα σας γοητεύσει η θέα στην καλντέρα και το φιλόξενο περιβάλλον. Εδώ κυριαρχούν τα σομόν τραπεζομάντιλα. Στο «ΑΡΧΙΠΕΛΑΓΟΣ» θα φάτε κρέπες και άλλες σπεσιαλιτέ και στο «SELENE» θα επιδοκιμάσετε άλλη μια φορά την ελληνική κουζίνα. Σπεσιαλιτέ τους η φάβα με κάπαρη γιαχνί, το αρνί στον ταβά και οι ψαρόπιτες.\nΣτην νυχτερινή ζωή της Σαντορίνης η ντίσκο «ENIGMA» θεωρείτε συνυφασμένη με το νησί, έχει πια δημιουργήσει παράδοση. Δυνατή μουσική, πολλοί ξένοι και χορευτικό ξεχαρβάλωμα. Στην «CASABLANCA» η καλή μουσική και τα σωστά ποτά σου τονώνουν το κέφι για να συνεχίσεις την περιπλάνηση. Στο «KIRA THIRA» τζαζ μουσική για τους λάτρεις του είδους και στο «FRANCO’S» κλασσική μουσική, υπέροχη θέα στο πέλαγο με ένα αξέχαστο ηλιοβασίλεμα και ειδυλλιακή ατμόσφαιρα.\nΗ ΟΙΑ ΠΡΟΣΦΕΡΕΤΑΙ για διακοπές όλο το χρόνο, μικρά πανέμορφα μαγαζάκια σας περιμένουν. Το «1800» ένα αναπαλαιωμένο καπετανόσπιτο με ατμόσφαιρα που στηρίζεται στην προσεγμένη μουσική υπόκρουση, σερβίρει ωραίες σπεσιαλιτέ, μακαρονάδες και κρέπες, αλλά και καταπληκτικό κοκκινιστό μοσχαράκι με πουρέ μελιτζάνας. Επίσης ο «ΚΥΚΛΟΣ» εστιατόριο, ντίσκο, μπαρ και ο «ΠΕΤΡΟΣ» παραδοσιακή νησιώτικη ψαροταβέρνα. Την ξεχωριστή όμως γεύση την προσφέρει το «ΜΑΜΑ AFRICA». Αφρικάνικες σπεσιαλιτέ συνοδευμένες με την σχετική μουσική υπόκρουση. Δοκιμάστε φιλέτο ψημένο σε ηφαιστειακές πέτρες, απολαύστε τη θέα στο πέλαγο και μείνετε ήσυχοι. Το τοτέμ στο βάθος θα διώξει τα κακά πνεύματα…\nΣΤΟ ΜΟΝΟΛΙΘΟ δίπλα στη θάλασσα η «ΝΤΟΜΑΤΑ» με υπέροχη ελληνική κουζίνα.\nΣτην απέραντη αμμουδιά της ΠΕΡΙΣΣΑΣ μπορείτε να μείνετε όλη μέρα μέχρι αργά το βράδυ στο «ΥΑΖΖ» και να μην σας λείψει τίποτα. Αθλητικοί χώροι, ομπρέλες θαλάσσης στην ακτή, μουσική και καλός κόσμος. Στην παραλία επίσης το «ORANGE» λειτουργεί και ως πιτσαρία με καλές μακαρονάδες και το βράδυ ως μπαρ με ποτά και μουσική. Όμως η ταβέρνα του «ΚΑΠΕΤΑΝ ΑΝΤΩΝΗ» θα σας προσφέρει μια εντελώς ξεχωριστή γεύση. Στο Ακρωτήρι, δίπλα στη θάλασσα, με σπαρταριστό υπέροχα μαγειρευμένο ψάρι. Είναι σίγουρα το συν για το νησί της Σαντορίνης.\nΤΟ ΤΟΥΡΙΣΤΙΚΟ ΧΩΡΙΟ ΚΑΜΑΡΙ με την υπέροχη αμμουδιά συγκεντρώνει μεγάλο αριθμό επισκεπτών. Και βέβαια τον Αύγουστο γίνεται το «έλα να δεις». Πολλά μαγαζιά και νυχτερινά στέκια δίνουν ένα χρώμα κοσμοπολίτικο. Από την ταράτσα του «CAVO CLUB» θ’ απολαύσετε την πανοραμική θέα, πίνοντας τους χυμούς και τα ποτά σας, ενώ αργότερα στο «SAIL ΙΝΝ» θα… ξεγοφιαστείτε χορεύοντας μέχρι τις… μικρές ώρες.\nΒουτιές, ηλιοθεραπεία και τα… κορμιά στα βράχια\nΟΙ ΠΑΡΑΛΙΕΣ ΣΤΗ ΣΑΝΤΟΡΙΝΗ σε σύγκριση με τις υπόλοιπες Κυκλάδες είναι πολύ λιγότερες και μικρότερες. Βρίσκονται σχεδόν όλες στη ΝΑ πλευρά με μαύρη άμμο και βότσαλα. Μια μεγάλη παραλία 10 χλμ. αρχίζει από το Ακρωτήρι και φτάνει μέχρι το Μονόλιθο με απότομη θάλασσα και σκουρόχρωμα νερά. Πολύ κόσμο συγκεντρώνει η πλατιά παραλία της Περίσσας, ενώ στο Καμάρι δεν χρειάζεται καν να πάρετε μαζί το μαγιό σας. Θ’ αναγκαστείτε να το βγάλετε όταν δείτε πως είστε οι μόνοι που θα το φοράτε. Εδώ ο γυμνισμός είναι καθήκον και μη σας πιάσουν οι σεμνοτυφίες. Αν η Σαντορίνη καταφέρει την πρώτη χρονιά να σας ευχαριστήσει θα γίνετε από τους πιστότερους της. Κι όταν βρεθείτε στο χώρο των γυμνιστών μην γουρλώσετε τα μάτια σαν λιγούρης εξ επαρχίας. Βάλτε μαύρα γυαλιά τουλάχιστον.\nΌμως υπάρχουν και δυσπρόσιτες παραλίες, ψάξτε τες και χαρείτε τες. Στην Β πλευρά, κοντά στην Οία, για την παραλία Αρμένη θα κατεβείτε 286 σκαλοπάτια. Δίπλα της το Αρμενάκι, το Αμμούδι με 214 σκαλοπάτια και στο πίσω μέρος της Οίας ο Καθαρός με βράχια φαγωμένα από τη θάλασσα, ελαφρόπετρες και μαύρες κροκάλες που δίνουν σεληνιακή όψη στο τοπίο. Από τσιμεντοστρωμένο δρόμο θα πάτε στη μεγάλη ανοιχτή παραλία των Μπαξέδων, 3 χλμ. από την Οία. Ρουφήξτε αλμύρα, οξυγόνο, και ήλιο. Φέτος η τρύπα του όζοντος είναι πολύ μικρότερη πάνω από την Ελλάδα, ε να μας ευνοήσει κάτι και μας. Επιπλέον αφήστε τα μάτια σας να χορτάσουν τη θέα των μισόγυμνων ροδοψημένων κορμιών και στροβιλιστείτε στην τρέλα του νεαρόκοσμου που με ρυθμούς μανίας κατακλύζει τα ξερόβραχα της Σαντορίνης.\nΤΑ ΦΕΡΙ ΜΠΟΤ από τον Πειραιά για τον Όρμο Φηρών Σαντορίνης και τον Αθηνιό που είναι το κύριο λιμάνι του νησιού εκτελούν πολύ πυκνά δρομολόγια το καλοκαίρι και ένα την ημέρα το χειμώνα. Η απόσταση είναι 130 ν.μ. (10-15 ώρες).\nΜΕ ΑΕΡΟΠΛΑΝΟ από Αθήνα για Σαντορίνη εκτελούνται 3-5 πτήσεις το καλοκαίρι και 1-2 το χειμώνα (60′). Το αεροδρόμιο απέχει 7 χλμ. από τη Χώρα και οι επιβάτες μεταφέρονται με λεωφορεία της Ο.Α. Τοπική αεροπορική σύνδεση υπάρχει με τη Μύκονο (καθημερινά) με τη Ρόδο και το Ηράκλειο της Κρήτης. Με τα φέρι μποτ συνδέεται με όλες τις Κυκλάδες, με τα πλοία της γραμμής ακόμα και με τη Θεσσαλονίκη. Επίσης εκτελούνται τοπικές συνδέσεις με γειτονικά νησιά, ακόμη και με Ηράκλειο.\nΑν πάτε με δικό σας σκάφος θα το αράξετε στο λιμάνι Όρμος Φηρών. Όμως αποθήκη νερού υπάρχει στον Αθηνιό.\nΣτο Καμάρι θα βρείτε καταστήματα που νοικιάζουν σέρφινγκ.\nΜπορείτε να ψωνίσετε κρασιά εμφιαλωμένα Σαντορίνης, αλλά και χύμα με δοκιμή (θα το δοκιμάσετε με το κατοστάρι). Ζητήστε και ντόπιας παραγωγής φάβα (όχι από καταστήματα που είναι τυποποιημένη) και αγοράστε όμορφα χειροτεχνήματα, πλεχτά, κεντήματα, χαλιά αργαλειού.\nΤην καλοκαιρινή περίοδο κάθε μισή ώρα λεωφορεία εκτελούν τοπικές συνδέσεις για τα χωριά του νησιού και τις παραλίες. Λειτουργούν πρατήρια βενζίνης και συνεργεία αυτοκινήτων. Μαγαζιά νοικιάζουν αυτοκίνητα και μηχανάκια. Τον Αύγουστο και τον Σεπτέμβρη γίνεται φεστιβάλ κλασσικής μουσικής και στις 20 Ιουλίου στη Φηρά το πανηγύρι του Προφήτη Ηλία, στις 22 Οκτωβρίου στο Εμπορειό το πανηγύρι του Αγίου Αβερκίου (υποχρεωτικό μεθύσι με ντόπιο κρασί), στο Καμάρι 15 Αυγούστου πανηγύρι Παναγίας Επισκοπής και 24 Σεπτεμβρίου της Μυρτιδιώτισσας, στο Μονόλιθο το πανηγύρι Αγίου Ιωάννου 24 Ιουλίου και της Υπαπαντής στην Οία (2 Φεβρουαρίου).\nΤο κείμενο αυτό είναι του συγγραφέα Δημήτρη Χίλιου. Δημοσιεύεται στη Ματιά με την άδειά του, και τον ευχαριστούμε πολύ. Ο Δημήτρης Χίλιος είναι συγγραφέας και από τις εκδόσεις Πατάκη κυκλοφορούν τα μυθιστορήματά του «Με το σφύριγμα του τραίνου» & «Χάρτινα φιλιά».\nΧρήσιμα τηλέφωνα Σαντορίνης\nΛιμεναρχείο Σαντορίνης: 22860 22239\nΑεροδρόμιο Σαντορίνης: 22860 31525\nΟ.Α. Σαντορίνης: 22860 22493\nAegean Airlines Σαντορίνης: 22860 28500\nΚΤΕΛ Σαντορίνης: 22860 25404\nΡαδιοταξί Σαντορίνης: 22860 22555\nΔήμος Φηρών: 22860 22231\nΑστυνομία Φηρών: 22860 22649\nΟΤΕ Φηρών: 22860 22135\nΕΛΤΑ Φηρών: 22860 22238\nΤελεφερίκ Φηρών: 22860 22977\nΚέντρο Υγείας Φηρών: 22860 22237\nΦαρμακεία Φηρών: 22860 22700, 22860 23444 και 22860 25310\nΑρχαιολογικό Μουσείο Σαντορίνης (Φηρά): 22860 22217\nΠροϊστορικό Μουσείο Σαντορίνης (Φηρά): 22860 23217\nΛαογραφικό Μουσείο Σαντορίνης (Φηρά): 22860 22792\nΚοινότητα Ακρωτηρίου: 22860 81364\nΑρχαιολογική περιοχή Ακρωτηρίου: 22860 81366\nΚοινότητα Εμπορείου: 22860 81333\nΑγροτικό Ιατρείο Εμπορείου: 22860 81222\nΠολιτιστικός σύλλογος Εμπορείου: 22860 81490\nΚοινότητα Θηρασίας: 22860 29143\nΑγροτικό Ιατρείο Θηρασίας: 22860 29144\nΚοινότητα Καμαρίου: 22860 31451\nΑγροτικό Ιατρείο Καμαρίου: 22860 31175\nΦαρμακείο Καμαρίου: 22860 32440\nΚοινότητα Μεσαριάς: 22860 31604\nΦαρμακείο Μεσαριάς: 22860 32566\nΚοινότητα Οίας: 22860 71228\nΑστυνομία Οίας: 22860 71954\nΑγροτικό Ιατρείο Οίας: 22860 71227\nΦαρμακείο Οίας: 22860 71464\nΝαυτικό Μουσείο Οίας: 22860 71156\nΚοινότητα Πύργου: 22860 31226\nΑγροτικό Ιατρείο Πύργου: 22860 31207\nΟι φωτογραφίες που συνοδεύουν το κείμενο είναι του Γιώργου Αντωνίνη, τον οποίο και ευχαριστούμε πολύ.\nΦωτογραφίες: Σαντορίνη, Κυκλάδες, Αιγαίο, Ελλάδα\nΚαιρος: Σαντορίνη, Κυκλάδες, Αιγαίο, Ελλάδα\nΧάρτης: Σαντορίνη, Κυκλάδες, Αιγαίο, Ελλάδα\nΑιγαίο Δημήτρης Χίλιος Ελλάδα Θηρασία κάπαρη Κυκλάδες Μουσείο Παναγία Σαντορίνη φάβα\nΧίος Φωτογραφίες → ← Ενυδρείο – Υδροβιολογικός Σταθμός Ρόδου


Δευτέρα, 26 Σεπτεμβρίου 2016 15:41\nΟ Μελαχρινός Βελέντζας παρουσιάζει στο Δωμάτιο το σεμινάριο Η επικοινωνία μιας παράστασης: μία πράξη θεατρική.Πώς επικοινωνούμε μια παράσταση; Θέατρο, μουσική , χορός, σινεμά , έκθεση βιβλίου/φωτογραφίας και οποιοδήποτε άλλο πολιτιστικό γεγονός χρειάζονται μια στοχευμένη επικοινωνία, προκειμένου οι καλλιτέχνες να «συναντηθούν» με τους εν δυνάμει θεατές τους. Όσο σημαντική είναι μία παράσταση ως καλλιτεχνικό γεγονός άλλο τόσο σημαντική είναι και η επικοινωνία της. Για την ακρίβεια, η επικοινωνία μιας παράστασης συνιστά και αυτή μία πράξη θεατρική. Το πολυσυλλεκτικό αυτό σεμινάριο φωτίζει όλα τα δομικά στοιχεία της διαδικασίας της επικοινωνίας και εξηγεί με πρακτικά παραδείγματα πώς αυτά οφείλουν να αλληλεπιδρούν με τα δομικά στοιχεία μιας παράστασης: η αφίσα, οι φωτογραφίες, το trailer, το δελτίο τύπου, η επικοινωνία με τους δημοσιογράφους, οι συνεντεύξεις αντιμετωπίζονται ως θεατρικοί καθρέφτες του ίδιου του έργου οδηγώντας σε μία σφαιρική προσέγγιση. Ο τρόπος διεξαγωγής του σεμιναρίου αντλεί στοιχεία από το θέατρο και τη μουσική. Παρουσιάζονται με διαδραστικό τρόπο μελέτες περιπτώσεων (case studies) πετυχημένης επικοινωνίας παραστάσεων και αναλύεται ο τρόπος σκέψης και ο σχεδιασμός πίσω από αυτές. Ο δε χώρος διεξαγωγής των συναντήσεων εξυπηρετεί τον ιδιαίτερο χαρακτήρα του σεμιναρίου: η αμιγώς μουσικο-θεατρική συνθήκη (σκηνή, καρέκλες θεατών, πιάνο) προτείνει την επικοινωνία ως σκηνοθεσία . Με άλλα λόγια, ως το βλέμμα του καλλιτέχνη πάνω στο έργο του, το οποίο και οφείλει να είναι ειλικρινές.Σε ποιους απευθύνεται: Σε όλους όσους ασχολούνται ή επιθυμούν να ασχοληθούν με την επικοινωνία μιας παράστασης: ηθοποιούς, σκηνοθέτες, θεατρολόγους, θεατρικούς παραγωγούς, μουσικούς, καλλιτεχνικές ομάδες. Επίσης, σε σπουδαστές και αποφοίτους τμημάτων ΜΜΕ, Πολιτισμού, Θεατρικών Σπουδών, Επικοινωνίας, Marketing, Δημοσίων Σχέσεων και Πολιτιστικής Διαχείρισης. Η ημέρα και ώρα διεξαγωγής του σεμιναρίου θα διαμορφωθεί με βάση το πρόγραμμα των συμμετεχόντων.Οι ενδιαφερόμενοι παρακαλούνται να αποστείλουν το βιογραφικό τους σημείωμα στο melachrinos.velentzas@gmail.com.Προθεσμία υποβολής συμμετοχών: Κυριακή 9 Οκτωβρίου. Οι συμμετέχοντες θα ενημερωθούν για την ημέρα & ώρα διεξαγωγής του σεμιναρίου την Τρίτη 11 Οκτωβρίου.Το εν λόγω σεμινάριο εγκαινιάζει τη λειτουργία αυτού του εικαστικού χώρου.Αντί βιογραφικού (σημείωμα από τον εισηγητή)«Είθισται να γράφουμε σε τρίτο πρόσωπο για να παρουσιάζουμε τον εαυτό μας. Γιατί άραγε; Είναι και αυτό μία δομή.. Γεννήθηκα στην Αθήνα στα 1983. Απ’ όσο ξέρω και γνωρίζω πάντα. Από μικρό παιδί και λόγω του ονόματός μου απέκτησα μια βαθειά περιέργεια για τις δομές των πραγμάτων. Κι έτσι άρχισα να πιστεύω στη σφαιρική προσέγγιση και όχι στην εξειδίκευση και τις ταμπέλες. Βλέπετε, μελαχρινός δεν είμαι. Εργάζομαι ως επαγγελματίας ηθοποιός , πιανίστας και παράλληλα ως υπεύθυνος επικοινωνίας παραστάσεων. Ασχολούμαι με την ακαδημαϊκή έρευνα πάνω στα πεδία της επικοινωνίας, της μουσικής κουλτούρας και της σημειολογίας. Είμαι πτυχιούχος «Διεθνών κ Ευρωπαϊκών Σπουδών» (ΠΑ.ΠΕΙ.). Έχω φοιτήσει στο μεταπτυχιακό τμήμα των ΜΜΕ Παντείου (Πολιτιστική Διαχείριση) και ως υπότροφος στο μεταπτυχιακό «Marketing, Consumption & Society» (Limerick, Ιρλανδία). Παρουσίασα τη διπλωματική μου εργασία στο 5ο συνέδριο «Music and Media» στην Οττάβα του Καναδά (Carleton University) με θέμα τη χρήση της μουσικής στη διαφήμιση http://www.carleton.ca/music/musiconsmallscreens/music-on-small-screens-abstracts-and-bios/. Κάνω αυτό το σεμινάριο, γιατί με αφορά».\nΤοποθεσία:«Δωμάτιο», Γ’ Σεπτεμβρίου & Σολωμού 55, ΑθήναΗμερομηνία: Συνολική διάρκεια: 3 μήνες (3 ώρες την εβδομάδα - 12 συναντήσεις)Έναρξη: ΟκτώβριοςΚόστος: 50 ευρώ/μήναςΠληροφορίες - συμμετοχές: 6977773875https://www.facebook.com/profile.php?id=100009244909542


Ο Κόσμος μας Γεννήθηκε Μέσα από Μία Μαύρη Τρύπα - Διαδραστικά\nΑρχική ΙΔΙΟΡΡΥΘΜΕΣ ΜΕΛΕΤΕΣ - ΕΡΕΥΝΕΣ Ο Κόσμος μας Γεννήθηκε Μέσα από Μία Μαύρη Τρύπα\nΟ Κόσμος μας Γεννήθηκε Μέσα από Μία Μαύρη Τρύπα\nΤο Σύμπαν θα μπορούσε να έχει γεννηθεί από μια μαύρη τρύπα αναφέρει μία νέα εκπληκτική θεωρία. Παρά τις τεράστιες προόδους των επιστημόνων στην κατανόηση του Σύμπαντος κατά τις τελευταίες δεκαετίες, από που προήλθε ο κόσμος μας παραμένει ένα μυστήριο.\nΕξίσου μυστηριώδης με τους επιστήμονες είναι και οι μαύρες τρύπες – αλλά τώρα κάποιοι ειδικοί αρχίζουν να εξετάζουν κατά πόσον αυτά τα δύο συνδέονται με κάποιο τρόπο.\nΣτις αρχές του χρόνου, πριν από 13,8 δισεκατομμύρια χρόνια, υπήρχε ένα πυκνό και σούπερ-καυτό ενεργητικό σημείο όπου οι νόμοι της φυσικής δεν ίσχυαν – αυτό που είναι γνωστό ως μοναδικότητα.\nΤο μόνο άλλο πράγμα στο Σύμπαν, όπου μια μοναδικότητα συμβαίνει και οι νόμοι της φυσικής δεν ισχύουν είναι στον ορίζοντα γεγονότων μιας μαύρης τρύπας, η οποία παρμένη ανεξήγητη από τις τρέχουσες επιστημονικές θεωρίες.\nΣτο Σύμπαν οι μελανές οπές έχουν τον λεγόμενο «ορίζοντα γεγονότων», ένα «σημείο χωρίς επιστροφή» από όπου τίποτε (ούτε καν το φως) δεν μπορεί να ξεφύγει. Οι μελανές οπές στο Σύμπαν έχουν ένα σφαιρικού σχήματος ορίζοντα γεγονότων. Οι τριών διαστάσεων μαύρες τρύπες του Σύμπαντος δημιουργούν ορίζοντες γεγονότων δύο διαστάσεων.\nΗ νέα θεωρία αναφέρει ότι σε ένα σύμπαν όπου υπάρχουν μελανές οπές τεσσάρων διαστάσεων ο ορίζοντας γεγονότων τους πιθανώς να είναι ένα αντικείμενο τριών διαστάσεων, μια δομή που οι επιστήμονες ονομάζουν υπερσφαίρα.\nΌταν οι ερευνητές πραγματοποίησαν προσομοιώσεις της κατάρρευσης ενός άστρου τεσσάρων διαστάσεων είδαν ότι η ύλη που εκτοξεύεται μπορεί να δημιουργήσει μια μεμβράνη τριών διαστάσεων. Η μεμβράνη αυτή περιβάλλει τον τρισδιάστατο ορίζοντα γεγονότων της μελανής οπής που έχει σχηματιστεί και μάλιστα είναι μια μεμβράνη που διαστέλλεται. Έτσι κατέληξαν στο συμπέρασμα ότι είναι πιθανό το δικό μας σύμπαν να είναι στην πραγματικότητα μια υπερσφαίρα ενός άλλου σύμπαντος.\nΠροηγούμενο άρθροΠως Έπλεναν τα Ρούχα τους στην Αρχαία Ελλάδα\nΕπόμενο άρθροΣημαντικό Μήνυμα των Πλειάδειων προς Όλη την Ανθρωπότητα\nΤι συμβαίνει μέσα σε μια μαύρη τρύπα και τι βρίσκεται στην άλλη πλευρά\nΟ “9ος Πλανήτης” θα μπορούσε να είναι μία μαύρη τρύπα, προτείνουν επιστήμονες\nΗ Γη και ολόκληρο το Σύμπαν θα μπορούσαν ήδη να βρίσκονται μέσα σε μια Μαύρη Τρύπα\nΠαράξενη φιγούρα στον Άρη με τραγιάσκα και τσάπα στο χέρι που κάθισε να πάρει...\nΙΔΙΟΡΡΥΘΜΕΣ ΜΕΛΕΤΕΣ - ΕΡΕΥΝΕΣ2766\nΤα Άρθρα μας2034\nΤολμάτε να Μπείτε σε Έναν Νεραϊδόκυκλο; Είναι μία Πύλη!\nΗ Αστροπολιτεία «Νέμεσις» ή «Τύχη», σύμφωνα με τους Ολύμπιους\nΜήπως έχει βρεθεί ήδη το σώμα του Μεγάλου Αλεξάνδρου;…\nΟ Ήλιος είναι κούφιος. Τι συμβαίνει μέσα του, σύμφωνα με σχετική...


Το δεύτερο δεκαήμερο του Φεβρουαρίου 2015, ο Γενικός Επιθεωρητής Στρατού Αντιστράτηγος κ. Αναστάσιος Δ. Μανώλας, επιθεώρησε Μονάδες και Ανεξάρτητες Υπομονάδες του Στρατού Ξηράς.\nΕιδικότερα ο κ. ΓΕΠΣ επισκέφθηκε το Στρατηγείο και Μονάδες της 98 ΑΔΤΕ, επιθεώρησε την 98 ΜΕΘ, την 398 ΕΑΡΜΕΘ, το 264 Μ/Κ ΤΕ, την Β΄ ΕΑΝΕΘ, το 265 Μ/Κ ΤΕ και το 124 ΤΕ.\nΑναρτήθηκε από ΙΛΑΡΧΟΣ στις 2/25/2015 09:00:00 μ.μ.


Έρχεται… πίκρα στις 3 Νοεμβρίου! Καλπάζει ο Τραμπ! Σε εμπόλεμη κατάσταση με Γερμανία, Κίνα και Ιράν - *Διά-Κόσμος Ἑλλάς\nΑναλύσεις Άρθρα Δημήτρης Τζώρας Εκλογές ΗΠΑ Κομμουνισμός Donald Trump Έρχεται… πίκρα στις 3 Νοεμβρίου! Καλπάζει ο Τραμπ! Σε εμπόλεμη κατάσταση με Γερμανία, Κίνα και Ιράν\non Νοεμβρίου 02, 2020 in Αναλύσεις, Άρθρα, Δημήτρης Τζώρας, Εκλογές, ΗΠΑ, Κομμουνισμός, Donald Trump\nΔημήτρης Τζώρας – Πολιτικός Αναλυτής-https://theflagreport.com\nΤο σημείο, στο οποίο πρέπει να εστιάσουμε, είναι η αναφορά του Ντόναλντ Τραμπ στην Κίνα, το Ιράν και τη Γερμανία, που, όπως δήλωσε, δε θέλουν την επανεκλογή του. Βλέπουμε, ότι και η Γερμανία, όπως σας είχαμε γράψει, μπαίνει επίσημα στην λίστα των εχθρών των ΗΠΑ. Όχι αποκλειστικά η Άνγκελα Μέρκελ, αλλά το Γερμανικό έθνος. Πρόκειται για μία ποιοτική, γεωπολιτικά και ιδεολογικά, αλλαγή στην εξωτερική πολιτική της Υπερδύναμης.\nΑυτή την στιγμή, έχουμε ένα επαναστατικό κοινωνικό κίνημα που σαρώνει την Ευρώπη, από ακομμάτιστους ανθρώπους, εναντίον των πολιτικών καθεστώτων, που τους κλείνουν στα σπίτια τους, εξαιτίας του κορωνοϊού. Παρόμοιο κίνημα, σάρωνε την Ευρώπη με τα Μνημόνια, σε Ισπανία, Ιταλία, Ελλάδα και Πορτογαλία. Αυτή τη φορά, όμως, δεν υπάρχει ο Χουσεΐν Ομπάμα να το υπονομεύσει, διά της Ελληνικής υποταγής (βλέπε Τσίπρα) στην Καγκελαρία και στην Ευρωζώνη.\nΑίμα και βία, θα συγκλονίσουν την Ευρωπαϊκή ήπειρο, εάν το θελήσει το Αμερικανικό κατεστημένο. Ανατροπές πολιτικών καθεστώτων και επιστροφή στις εθνικές αξίες και στην εθνική παιδεία. Δεν είναι τυχαίο το timing, που ο Τραμπ είπε, ότι τα Αμερικανικά σχολεία, θα επιστρέψουν στην Εθνική παιδεία και θα προετοιμάζουν πολίτες που θα αγαπούν τη χώρα τους. Είμαστε ενώπιον ενός βαθύτατου Ευρωατλαντικού ξηλώματος της σοσιαλδημοκρατίας και της Αριστεράς, που κυριαρχούν ιδεολογικά στη Δύση, τα τελευταία 70 χρόνια.\nΣύμφωνα με το αφήγημα του συστήματος, έχουμε εκατομμύρια νεκρούς από τον κορωνοϊό, παγκοσμίως. Όμως, το σύστημα, δεν λέει ότι αυτό το «ολοκαύτωμα» το προξένησαν Κομμουνιστές και μάλιστα, Κινέζοι!\nΟι νεκροί, έχουν ξεπεράσει τους νεκρούς του Ναζιστικού ολοκαυτώματος, αλλά επειδή, το έχουν προκαλέσει οι Κομμουνιστές, δεν μιλάει κανένας, ούτε στην Ελλάδα, ούτε στον υπόλοιπο Δυτικό κόσμο, πλην του Αμερικανού Προέδρου!\nΔε γίνεται, αυτοί οι τύποι, κυβερνώντες και καναλάρχες, να προσπαθούν να μας πείσουν για τα εκατομμύρια των νεκρών που προκάλεσε ο Covid και από την άλλη, να αποκρύπτουν συστηματικά από τον κόσμο, τους υπεύθυνους και τους πολιτικούς και ιδεολογικούς συνεργούς των θανάτων αυτών. Στο πάνθεον των εγκληματιών κατά της ανθρωπότητας, εκτός από το Χίτλερ και τον Στάλιν, θα μπει και ο Κινέζος Πρόεδρος, Σι. Η σύγκρουση λοιπόν, όπως μπορούμε να σταχυολογήσουμε μέσα από τις επίσημες δηλώσεις, θα είναι σφοδρότατη και πολυεπίπεδη, μέσα και έξω από τη Δύση, τα επόμενα 4 χρόνια της Προεδρίας Τραμπ.\nΠαράλληλα, με αυτές τις πολιτικές εκδιπλώσεις λόγου και προθέσεων, έρχεται και η δήλωση του Αμερικανού Διευθυντή της Homeland Security, που αποκάλεσε το Twitter και τον Πρόεδρό του, κίνδυνο για την Εθνική ασφάλεια των ΗΠΑ. Αυτό σημαίνει, ότι το Twitter, το Facebook και λοιποί λογοκριτές, κατατάσσονται στην λίστα με αυτή των τρομοκρατών και των απειλών για την Εθνική ασφάλεια. Το μαχαίρι λοιπόν, θα μπει πολύ βαθιά, μέχρι το κόκκαλο.\nΤην 4η Νοεμβριου, θα ξημερώσει μία καινούργια μέρα για τις ΗΠΑ, αλλά και ολόκληρο τον κόσμο!\nTags Αναλύσεις, Άρθρα, Δημήτρης Τζώρας, Εκλογές, ΗΠΑ, Κομμουνισμός, Donald Trump


THE CHASE: Γνωρίστε τους κυνηγούς! – primetime.gr\nMEGA THE CHASE\nMEGA CHANNEL – Στην κάμερα του «Τι Λες Τώρα!» μίλησε ο Βασίλης Φασιάς, ή το «Βουνό», όπως τον γνωρίζουν οι τηλεθεατές του «The Chase».\nΤο «Βουνό» γεννήθηκε στην Μυτιλήνη και έχει καταγωγή από την Ήπειρο και την Εύβοια. Είναι παθολόγος στο 251 ΓΝΑ, ενώ παράλληλα σπουδάζει στο Τμήμα Ιστορίας και Αρχαιολογίας και κάνει μεταπτυχιακό στην Θεολογία.\nΟ Βασίλης Φασιάς αποκάλυψε πως το όνομα «Βουνό» του το έδωσε η παραγωγή και θεωρεί ότι του ταιριάζει. Αρχικά, είχε δηλώσει συμμετοχή ως παίκτης στο «The Chase», αλλά τελικά έγινε Chaser.\nΟ ίδιος δηλώνει χαρούμενος που είναι μέλος αυτής της ομάδας, ενώ για την παρουσιάστρια του παιχνιδιού, Μαρία Μπεκατώρου, δήλωσε πως περνάνε υπέροχα στα γυρίσματα.\n«Οι γνωστοί μου μού λένε γιατί είμαι τόσο αυστηρός στο παιχνίδι. Ο κόσμος στο δρόμο μου λέει «έλα ρε Βουνό, άσε και κάποιον να κερδίσει!», είπε γελώντας και πρόσθεσε πως οι ασθενείς του στο νοσοκομείο που εργάζεται τον ρωτούν εάν όντως έχει τόσο τρομερές γνώσεις.\nΗ Μαρία Μάρκου ή αλλιώς η «Μυστηριώδης Γυναίκα με τα Μαύρα» για τους φανατικούς του «Τhe Chase», ήταν σήμερα το πρωί καλεσμένη στην εκπομπή «MEGA Καλημέρα».\nΚατάγεται από την Πελοπόννησο και όπως δήλωσε, αγαπά τη γνώση. Είναι νομικός, όμως δεν ασκεί το επάγγελμα. Έχει σπουδάσει Μέσα Μαζικής Επικοινωνίας στο Πάντειο Πανεπιστήμιο, η διδακτορική της διατριβή είναι πάνω στο αντικείμενο της Εφαρμοσμένης Επικοινωνιολογίας στο Πανεπιστήμιο του Βερολίνου και έχει μεταπτυχιακό πάνω στη Δημόσια Διοίκηση. Η Μαρία Μάρκου, όμως, δεν σταμάτησε μόνο εκεί, καθώς είναι και απόφοιτος της Εθνικής Σχολής Δημόσιας Διοίκησης.\nΗ «Μυστηριώδης Γυναίκα με τα Μαύρα» εξομολογήθηκε στην Ελεονώρα Μελέτη και τον Κώστα Τσουρό πως σκέφτεται να συνδυάσει τη Νομική με τη μεγάλη της αγάπη, το ποδόσφαιρο, και να ασχοληθεί με το Αθλητικό Δίκαιο.\nΓια το ψευδώνυμο που της δόθηκε στο «Τhe Chase», το καθημερινό τηλεπαιχνίδι γνώσεων του MEGA, η Μαρία Μάρκου σχολίασε πως: «Τον ρόλο δεν τον πήρα καλά στην αρχή. Μετά πείστηκα, γιατί κατάλαβα ότι οι άνθρωποι που μου τον έδωσαν ξέρουν καλά τη δουλειά τους. Εγώ δεν ήμουν εκεί να τους αμφισβητήσω, αλλά να τους υποστηρίξω. Μετά κατάλαβα ότι μπορώ να το υποστηρίξω και το αγάπησα».\nΑναφερόμενη στη συμμετοχή της στο παιχνίδι, είπε ότι: «Έκανα αίτηση, όταν είδα ότι ξεκινάει αυτό το παιχνίδι. Είχα παρακολουθήσει το παιχνίδι στο εξωτερικό. Μετά από πολλά castings βρέθηκα να είμαι μία από τους Chasers».\nΗ αχίλλειος πτέρνα της σε επίπεδο γνώσεων, σύμφωνα με την ίδια, είναι η γαστρονομία και η μαγειρική, ενώ αποκάλυψε ότι διδάσκεται και η ίδια κατά τη διάρκεια του παιχνιδιού.\n«Η γνώση σε βοηθάει να αποκλείσεις το λάθος αλλά και να μπεις στο σωστό μονοπάτι της ερώτησης, θα ανασύρεις μία γνώση που προσομοιάζει. Έχω άγχος, γιατί θέλω να βγει ένα καλό παιχνίδι, που θα έχει διάδραση και γνώση. Έχω το άγχος να απαντήσω κι εγώ σωστά, να δικαιώσω αυτούς που με επέλεξαν», συμπλήρωσε.\nΣτον ελεύθερό της χρόνο, η Μαρία Μάρκου παρακολουθεί την επικαιρότητα, συναναστρέφεται με κόσμο, παρακολουθεί την πορεία των αγαπημένων της ανθρώπων και διαβάζει μυθιστορήματα, κατά διαστήματα.\nΗ «Μυστηριώδης Γυναίκα με τα Μαύρα» δήλωσε ακόμα πως δεν φοβάται να εκφράσει την άποψή της, ότι είναι ανοιχτή σε νέους ανθρώπους και γνωριμίες, ενώ παρά τις τρομερές γνώσεις της, δεν απαιτεί να έχει πολλά πτυχία ο σύντροφός της.\n«Επιλέγω ενστικτωδώς. Κοιτάω να είναι κυρίως καλός άνθρωπος, κοιτάζω την καλοσύνη, πώς φέρεται στα ζώα, ποιες απόψεις έχει αναφορικά με την κοινωνία, γιατί δεν συμπαθώ τις ακραίες απόψεις», τόνισε κλείνοντας.\nΟ Ηλίας Αλεξίου, ο αδέκαστος επιθεωρητής του Τhe Chase βρέθηκε στην εκπομπή MEGA Καλημέρα και μίλησε για την ζωή του αλλά και τη συμμετοχή του στο παιχνίδι.\n«Είμαι παλιός τηλεπαιχνιδιάκιας με πρώτη εμφάνιση στη MEGA Banca το 1994. Κέρδισα, πήρα ένα αυτοκίνητο και μετά γλυκάθηκα. Και μετά άρχισα να στέλνω. Πήγαμε ταξίδι του μέλιτος στην Πράγα με το δεύτερο τηλεπαιχνίδι. Από 4.000 ευρώ κέρδισα δύο φορές στον Εκατομμυριούχο» ανέφερε ο ίδιος για την πορεία του στα τηλεπαιχνίδια.\n«Το περασμένο καλοκαίρι με πήραν τηλέφωνο -κάτι που είχα συνηθίσει γιατί γίνεται συχνά- και μου πρότειναν να πάω στο παιχνίδι. Τότε εγώ έβλεπα το The Chase το αγγλικό και έτσι δέχτηκα. Περάσαμε εξετάσεις ταχύτητας και γνώσεων. Ξεκινήσαμε πολύ chaser» εξήγησε ο κ. Αλεξίου για την συμμετοχή του και συνέχισε: «Το The Chase έχει μια δυσκολία. Επειδή τοποθετηθήκαμε εκεί που τοποθετηθήκαμε έχω τον φόβο μήπως πω κάτι λάθος και γίνω ρεζίλι».\nΟ ίδιος ανέφερε ότι δεν είναι δυνατόν να γνωρίζουν πάνω από 50 ερωτήσεις που απαντάνε σε κάθε εκπομπή αλλά και ίδιοι όπως και οι παίκτες δεν επιτρέπονται να βλέπουν χρονόμετρο.\n«Είχα μια μεγάλη τύχη, ο πατέρας μου δεν είχε σπουδάσει και το είχε καημό. Όταν πήραμε τηλεόραση πρώτη φορά και έβλεπα δεν μπορούσα να διαβάσω τους υπότιτλους και με παρότρυνε να μάθω να διαβάζω. Έτσι σε ηλικία τεσσάρων ετών μου έφτιαξε πίνακα και κάθε μέρα με έμαθε να διαβάζω. Έτσι άρχισε. Σε αυτή την ηλικία ρουφάς αμέσως και μετά σου γίνεται συνήθεια» σχολίασε ο κ. Αλεξίου.\n«Τα παιδιά μου δεν έχουν τόσες γνώσεις γιατί η ζωή μας ποια είναι διαφορετική. Εμείς είχαμε τα βιβλία, τώρα είναι με το κινητό στο χέρι. Ξέρουν πολλά πράγματα, έχουν αντίληψη αλλά δεν ενδιαφέρονται τόσο. Ανασύρεις πια οποιαδήποτε πληροφορία σε 3 δευτερόλεπτα από το διαδίκτυο».\nO Πάνος Δημάκης ή αλλιώς το «Γεράκι», ο Chaser του καθημερινού τηλεπαιχνιδιού γνώσεων του MEGA «The Chase», που παρουσιάζει η Μαρία Μπεκατώρου, μίλησε στην εκπομπή «Πάμε Δανάη!».\nΑρχικά αποκάλυψε ότι δεν δήλωσε ο ίδιος συμμετοχή στο παιχνίδι. «Με βρήκανε. Είμαι παλιός παίκτης τηλεπαιχνιδιών», σημείωσε. Το ψευδώνυμο «Γεράκι» το σκέφτηκε επειδή είναι ένα ζώο εύστροφο, πονηρό, πάρα πολύ γρήγορο και πάντα επιτυγχάνει αυτό που θέλει.\n«Το κλίμα στα γυρίσματα είναι εκπληκτικό. Κάθε φορά που είναι να έρθω στο στούντιο είμαι χαρούμενος. Η σχέση μου με τους άλλους Chasers είναι σχέση σεβασμού. Οι παίκτες αν χάσουν δεν θα χαρώ. Αν κερδίσουν είναι μεγάλη μου η χαρά», πρόσθεσε.\nΣτη συνέχεια παραδέχτηκε ότι του αρέσει να «ψαρώνει» του παίκτες στην αρχή. «Έχω και μια μικρή προτίμηση στον δεύτερο γύρο του παιχνιδιού», σημείωσε και αποκάλυψε ότι στα backstage γίνονται πολλά με την Μαρία Μπεκατώρου.\n«Θεωρώ ότι η Μαρία είναι μακράν μία από τις καλύτερες Ελληνίδες παρουσιάστριες. Είναι αυθεντικός άνθρωπος, έχει χρυσή καρδιά και χιούμορ», είπε.\nΟ ίδιος ανέφερε ότι υπάρχουν φορές που νευριάζει με τον εαυτό του γιατί θέλει να κερδίζει και έκανε ειδική μνεία στα βιβλία που έχει γράψει.\n«Έχω γράψει τρία βιβλία. Έχω έτοιμο το δεύτερο μυθιστόρημα και το πρώτο οι «Δεκαεπτά κλωστές» γίνεται σενάριο από τη Μιρέλλα Παπαοικονόμου. Είναι η αληθινή ιστορία του πιο άγριου εγκλήματος που έγινε ποτέ στην Ελλάδα».\n«Γύρω στα 15 συνειδητοποίησα ότι ήθελα να φτιάξω τη δική μου γλώσσα και σιγά – σιγά άρχισα να τη χτίζω. Η ετοιμολογία βασίζεται κυρίως σε αρχαίες γλώσσες», κατέληξε.\nMEGA CHANNELTHE CHASE


Αγαπώ τον εαυτό μου | My Family\n★Απόδοση ποινών στην ε...\nΜπορεί άλλοι λιγότερο άλλοι περισσότερο, αλλά σίγουρα όλοι μας αγαπάμε τον εαυτό μας. Προσπαθούμε να τον προσέχουμε να τον περιποιούμαστε και να τον προστατεύουμε. Όμως παρ’ όλα αυτά υπάρχουν πράγματα που δυστυχώς δεν τους έχουμε δώσει προτεραιότητα στη ζωή μας.. και δεν κάνουμε καλά.\nΣτο άρθρο αυτό σας δίνουμε δέκα πράγματα που θα πρέπει άμεσα να αρχίσετε να κάνετε για να αλλάξετε τη ζωή σας προς το καλύτερο!\n1. Αρχίστε να αντιμετωπίζετε τα προβλήματά σας. Να έχετε πάντα σαν γνώμονα ότι το κάθε πρόβλημα έχει και τη λύση του. Αν δεν υπάρχει λύση… τότε δεν υπάρχει και πρόβλημα. Είναι σημαντικό να αντιμετωπίζετε τα προβλήματά σας, όποια και αν είναι αυτά, όσο δύσκολα και αν είναι, με ψυχραιμία. Παρορμητικές κινήσεις, δεν βοήθησαν ποτέ κανέναν.\n2. Αρχίστε να κάνετε ερωτικές σχέσεις, αλλά για τους σωστούς λόγους. Επιλέξτε δηλαδή να είστε με έναν άνθρωπο, γιατί σας εκφράζει, σας καταλαβαίνει, τον εκτιμάτε, τον θαυμάζετε και όχι για να καλύψετε απλά ένα κενό. Μην φοβάστε να μείνετε μόνοι σας. Ίσα ίσα που και αυτή είναι μια περίοδος που σας βοηθά να ανασυγκροτηθείτε και να επαναπροσδιορίσετε τις ανάγκες σας.\n3. Αρχίστε να εκφράζεστε. Ότι και αν αισθάνεστε εξωτερικεύστε το. Μιλήστε για τα συναισθήματά σας και μην φοβάστε ότι θα εκτεθείτε. Ότι και αν νιώθετε να το λέτε και να το δείχνετε. Κάνεις δεν μπορεί να παρεξηγήσει το συναίσθημα που λέχθηκε. Αντίθετα παρερμηνεύονται τα συναισθήματα που «υπονοήθηκαν».\n4. Αρχίστε να συναναστρέφεστε τους κατάλληλους ανθρώπους. Βγαίνετε έξω με ανθρώπους που πραγματικά περνάτε καλά.. και όχι απλά για να βγαίνετε. Επιλέξτε φίλους που θα είναι εκεί και μετά την έξοδό σας, έστω και με ένα τηλεφώνημα.\n5. Αρχίστε να προσέχετε το σώμα σας και να μην το καταπονείτε. Το σώμα μας δείχνει τα σημάδια του όταν του φερόμαστε εξαντλητικά. Μην τα αγνοείτε. Δώστε του τον χρόνο που χρειάζεται, γιατί κάποια στιγμή δεν θα μπορέσει να σας ακολουθεί..\n6. Αρχίστε να αναθεωρείτε τα λάθη του παρελθόντος. Κάντε μια σωστή εκτίμηση των παλαιότερων λαθών σας, παραδεχτείτε τα και αποφασίστε ότι δεν θα ξαναγίνουν. Είναι ο μόνος τρόπος για να μην αισθανθείτε ξανά απογοήτευση στο μέλλον.\n7. Αρχίστε να ζείτε έντονα τις στιγμές σας. Μην μιζεριάζετε. Αντιμετωπίστε την κάθε σας στιγμή σαν να είναι πραγματικά η τελευταία και μην τη χαραμίζετε.\n8. Αρχίστε να ξοδεύετε και κάποια χρήματα για τον εαυτό σας. Καλοί οι φίλοι, καλή και η οικογένεια και το σπίτι μας… αλλά ανάγκες έχουμε και εμείς. Ένα ρούχο, ένα καλλυντικό, ένα κόσμημα σίγουρα αλλάζουν την διάθεσή μας και αν μη τι άλλο επιβραβεύουν τον εαυτό μας.\n9. Αρχίστε να εμπιστεύεστε το ένστικτό σας. Όλοι μέσα μας έχουμε αυτήν την μικρή εσωτερική φωνούλα που κατά καιρούς κάτι μας λέει. Ακόμα και αν αυτό έρχεται ίσως σε αντίθεση με αυτό που πιστεύετε εσείς ή αυτό που θα θέλατε να είναι… τουλάχιστον επεξεργαστείτε αυτό που σας λέει. Κάποιο λόγο θα έχει!\n10. Ζήστε το παρόν και μόνο. Μην μένετε «κολλημένοι» στο παρελθόν γιατί αυτό απλά σας πηγαίνει πίσω. Δεν σας παρέχει τίποτα περισσότερο απ’ το να αναπολείτε παλαιές καταστάσεις της ζωής σας και να μην ζείτε τη ζωή σας τώρα!\nΤο επίθετο Ράπτης, ανήκει στην κατηγορία των “επαγγελματικών” επιθέτων αφού προέρχεται από το επάγγελμα του ράπτη!